
N uoren Euroopan" johtavana aatteena on Euroopan yhteys. 


J lkukäsetontamma kirjoituksissa valaistaan Euroopan yhteyttä poliit- 
tiselta, sivistykselliseltä, taloudelliselta ja = teknilliseltä kannalta . 
katsoen. 


K aikkia Euroopan akateemikkoja, jotka toimivat rintamataistelijoina 
idässä, vapaaehtoisina vapaaehtoisjoukoissa tai henkisinä taisteli- 
joina korkeakouluissa ja virastoissa, ja jotka saavat tämän lehden, 
pyydetään osallistumaan sen toimitukseen. 


E ulkaisija toivoo täten saavansa avustajikseen kaikki Euroopan hen- 
kisen alan työntekijät, tutkijat, kaikkien tiedekuntien ylioppilaat 
ja valmistuneet akateemikot, filosoofit, lääkärit ja luonnontutkijat, 
filoloogit, lakimiehet ja teoloogit, valtio- ja kansantaloustieteilijät, 
geopoliitikot ja toimittajat, teknikot ja liikkeenharjoittajat sekä kaikki 
Euroopan taiteilijat ja ajattelijat. ,Nuoren Euroopan tarkoituksena 
on antaa kaikille tilaisuus Euroopan kansojen yhteisiä kysymyksiä 
koskevaan luovaan ajatustenvaihtoon. 


N öiden vihkosten sivut ovat avoimina kaikille eurooppalaisille, jotka 
tahtovat osallistua eurooppalaisia kysymyksiä koskevaan ajatusten- 
vaihtoon. Tämän julkaisun tarkoituksena on Euroopan eheytyminen 
ja taistelu nuorten kansojen aatteiden puolesta. 


Tämä lehti ilmestyy seuraavilla kielillä : 
Saksankielellä . . .... JUNGES EUROPA 
Italiankielellä . . . . ... GIOVANE EUROPA 
Suomenkielellä . ..... NUORI EUROOPPA 
Norjankielellä ...... DET UNGE EUROPA 
Espanjankielellä ..... LA JOVEN EUROPA 
Portugalinkielellä .... A JOVEM EUROPA 
Ranskankielellä . .... LA JEUNE EUROPE 
Unkarinkielellä . ...... AZ IFJU EUROPA 
Romaniankielellä . . ... EUROPA TANÄRÄ 
Hollanninkielellä . . . .. JONG EUROPA 
Bulgaariankielellä . ... MJIAILA EBPOITIA 
Kreikankielellä . .....NEA EYPOrn H 

JULKAISIJA: AKATEEMINEN KULTTUURIVAIHTO 


IVO BEUCKER » TYÖTÄ JA TAISTELUA" 


EUROOPAN SUURET PÄÄMÄÄRÄT 


TULEVAN VUOSISADAN SUURI, HALLITSEVA 
KYSYMYS TULEE KAIKEN TODENNÄKÖISYYDEN 
MUKAAN OLEMAAN KAIKILLA ALOILLA KÄYTÄ- 
VÄ VANHAN MAAILMAN TAISTELU UUTTA MAA- 
ILMAA VASTAAN, JA JOS EUROOPPA HALUAA 
SÄILYTTÄÄ JOHTAVAN ASEMANSA MAAILMASSA 
TAIKKA AINAKIN PYSYÄ AMERIKAN KANSSA 
TASAVERTAISENA, NIIN ON SEN AJOISSA VALMIS- 
TAUDUTTAVA TÄMÄN TAISTELUN RALTA. SE 
VOI TAPAHTUA AINOASTAAN HÄVITTÄMÄLLÄ 
MAHDOLLISIMMAN TARKOIN KAIKKI EUROOPAN 
SISÄISET TULLIRAJAT, JOTKA RAJOITTAVAT 
MENEKKIMARKKINOITA, LISÄÄVÄP TUOTANTO- 
KUSTANNUKSIA SEKÄ HEIKENTÄVÄT KILPAI- 
LUKYKYÄ MAAILMAN MARKKINOILLA. LISÄKSI 
ON EUROOPAN VASTUUYHTEYDEN TUNTEEN 
MUIDEN MAANOSIEN SUHTEEN VAHVISTUTTAVA, 
JA SITEN ON EUROOPAN SISÄISET VALTA- JA 
ETUKYSYMYKSET SUUNNATTAVA SUUREMPIA 
PÄÄMÄÄRIÄ KOHTI. 


WERNER VON SIEMENS 
SAKSALAINEN FYYSIKKO JA INSINÖÖRI 
1816-1892 


PROF., TRI SANDOR VARGA V. KIBED, 
BUDAPEST: 


Sankaruus henkisenä 
velvoituksena 


Ihmisen elämä on aineellisten ja henkisten tekijöiden yhdistelmä. 
Näiden molempien tekijöiden keskinäinen suhde määrää elämän 
arvon ja sisällön. Niin kauan kuin aineelliset tekijät ovat vallalla 
ovat henkiset tekijät alistetussa asemassa; henkiset tekijät palvele- 
vat vain keinona aineellisten tarpeiden tyydyttämiseksi. 


Materialistia ei todellisuudessa kiinnosta mikään muu kuin hän 
itse. Hän pitää silmällä ainoastaan aineellisten tarpeittensa tyydyt- 
tämistä. Ja sen vuoksi hän katselee ympäröivää maailmaa yksino- 
maan aineelliselta kannalta. Materialistinen ihminen on individualisti, 
jopa egoistikin. Hän ei koskaan luo kulttuuria, sillä kulttuurin 
todellinen olemus on hänelle vieras. Hänen toimintansa ilmenee 
sivilisatoorisella alalla, hänen oman elämänsä ja mukavuutensa 
säilyttämisen — palveluksessa. Hän suhtautuu muiden luomaan 
kulttuuriinkin ainoastaan tältä kannalta. Hän käyttää sitä väärin, 
alentaa sen välikappaleeksi tai pitää sitä omien huvitustensa 
esineenä. Hän ei edes aavista, että kulttuuriin sisältyy korkeampia 
arvoja. Hän ei osoita pienintäkään ymmärtämystä niitä kohtaan. 

Kulttuuri syntyy siten, että henki asettuu vastustamaan aineen 
valtaa ja esittää omat vaatimuksensa. Henki kirkastuu itsetarkoituk- 
seksi ja pyrkii syöksemään aineen vallasta. 


Henki kamppailee aineen kanssa päästäkseen sen herraksi. Hengen 
taistelu valasta on kulttuurin lähde. Henkinen elämä on sankarillista 
elämää, alituista taistelua ainetta vastaan, jonka tarkoituksena on 
antaa ilmaisu hengessä eläville aatteille. Henkisesti vahva ihminen 
ei sen tähden käänny pois elämästä, sillä hänen päämääränään on 
hengen avulla tehdä elämä kauniimmaksi ja paremmaksi. Tähän 
velvoittaa häntä hänen sisäinen olemuksensa, hänen aatemaailmansu, 
joka johtaa ja kannustaa häntä uuteen elämään. Henkinen ihminen 

on idealisti. Henkisen elämän kauneus ja rikkaus, sen vetovoima ja 
salaisuus perustuvat hengen ja elämän sopusointuisuuteen, jonka 
saavuttaminen on henkisen ihmisen päämääränä. 


Materialistisesta ihmisestä tulee egoisti, henkisen ihmisen idea- 
lismi taas kamppailee yhteisön puolesta ja voi kehittyä täyteen 
kukoistukseensa vain yhteisössä. Platonin filosofia on ikuisesti 
pätevä todiste idealismin ja yhteisön, idealismin ja valtion välisestä 
orgaanisesta yhteydestä. 


Yksi ainoa aineellisista haluista saavutettu voitto ei vielä takaa 
kenkisen ihmisen elämän tasaisuutta. Lannistetut vaistot ovat aina 
valmiina ryhtymään uuteen kapinaan. Ne odottavat vain henkisten 
voimien heikkenemistä päästäkseen valtaan. Sen vuoksi voi vain 
keskeytymätön taistelu turvata henkisen elämän jatkuvaisuuden. 
Henkinen ihminen on taistelija, ja hänen on ihmisenä oltava sankaril- 
linen. Samoin kuin ei ole olemassa henkistä elämää ilman sankaril- 
lisia ihmisiä, samoin ei ihmisestä voi tulla sankaria, jos hänellä ei 
ole henkisiä ihanteita. Vain niiltä, joilla on ihanteita, saatetaan 
odottaa näiden ihanteiden toteuttamiseen ja puolustamiseen tarvit- 
tavia tekoja. 

Sankarillinen ihminen ryhtyy taisteluun silloinkin, kun häntä 
uhkaavat häntä mahtavammat voimat. Hän ei punnitse mahdollisuuk- 
sia, vaan hän puolustaa omia ihanteitaan jokaista vihollista vastaan 
kuolemaan asti. Kuolemassa sankari saavuttaa kirkastumisen, 
kuolema on äärimmäinen todistus hänen elämänsä oikeutuksesta, 
kun —taas = aineelliselle ihmiselle kuolema merkitsee loppua, 
tuhoutumista. 


* 


Unkarin kansan tavoin vaaroissa elävät kansat eivät koskaan 
ole kieltäneet sankarillista henkeä eivätkä unohtaneet hengen san- 
karillista velvoitusta. Tämä henki antoi heille voimia aktiiviseen 
taisteluun, kansallisen riippumattomuuden puolustamiseen mahtavia 
vihollisia vastaan, Tämän sankarihengen ansiosta säilyi Unkarin 
valtio kaikista viimeisen tuhannen vuoden aikaisista myrskyistä 
huolimatta eurooppalaisen kulttuurin suojamuurina idän barbaareja 
vastaan. Tämä henki on vieläkin elossa. Kun Trianonin rauhan- 
sopimus oli pirstonut maan, ei Unkarin kansa lujan elämäntahtonsa 

ansiosta suostunut maailman mahtavien vaatimuksiin, vaan pysyi 
lujana aina hartaasti odotetun uudelleenjärjestelyn toteutumiseen 
asti. Voittajakansat estivät hallitsijakysymyksessä Unkarin kansaa 
vapaasti toimimasta oman tahtonsa mukaan, mutta Unkarin kansa 
pysyi siitä huolimatta kuningasvallan aatteelle uskollisena ja valitsi 
valtionhoitajan Unkarin kuningaskunnan — päämieheksi. Unkarin 
yhteys ja Unkarin kuningaskunta säilyttivät siis silloinkin asemansa 
Unkarin kansakunnan ihanteina, kun ulkonaiset olosuhteet olivat 
niiden kanssa ristiriidassa. Unkari piti uskollisesti kiinni ihanteistaan 
ja poliittisesta aatteellisuudestaan ja se johti lopulta voittoon. Tämä 
henki on sen myötätunnon ja arvonannon lähde, joka hirvittäviä 
rauhanehtoja seuraavina vuosikymmeninä yhdisti Unkarin maail- 
mansodan aikaiseen liittolaiseensa Saksaan. Tämä henki teki myös- 
kin jokaisen ajatuksen Unkarin yhtymisestä Saksan vastaiseen 
Pikku Ententen liittoon mahdottomaksi, Tämä sankarihenki ohjaa 
honvedia, kun hän jälleen taistelee vanhan asetoverinsa ja loistavia 
sankaritekoja suorittavan Saksan armeijan rinnalla aasialaista 
bolshevismia vastaan eurooppalaisen kulttuurin puolesta. 


,, Taistelu 


Tänä juhlallisena historiallisena hetkenä me marssimme Neuvosto- 
Venäjälle. Meidän tahtomme on rautainen, meidän rohkeutemme 
teräksinen ja me olemme tietoisia: siitä, että me saamme osallistua 
erääseen historian suurimpaan taisteluun. 

Kaikkien maiden akateeminen nuoriso! Eurooppa luottaa meihin 
ja tarvitsee meitä! Tulevaisuus on meidän käsissämme! Me 
kaikkien tulevaisuuteen katsovien Euroopan maiden nuoret ylioppilaat 
marssimme kulttuurin ja sivistyksen iskujoukkoina, me marssimme 
sen suuren päämäärän puolesta, jota jokainen meistä kantaa 
sydämessään! Kun me olemme saavuttaneet tämän päämäärän, 
silloin me tietoisina täyttämästämme velvollisuudesta tulemme jälleen 
iloisesti käymään käsiksi jokapäiväiseen työhömme. Siihen asti 
meillä ei ole muuta tunnussanaa kuin ,taistelu"! 


Mariano Fernandez Torija, 
Sininen Divisioona, 


TRI HANS KLÄUI, Sr. GALLEN, SVEITSI: 


Tie uuden elinyhteyden 
saavuttamiseen 


Mekanistisesta maailmankuvasta bioloogiseen 
maailmankuvaan 


Jokainen — maailmankuva kuuluu johonkin aivan määrättyyn 
historialliseen aikakauteen ja johonkin aivan määrättyyn kulttuuri- 
piiriin, Se edustaa kaikkien olevaisesta tehtyjen päätelmien summaa 
ja sen vuoksi se on melkein yleispätevä. Sen asema alkaa horjua 
vasta ylimenokausina, jolloin uusi maailmankuva alkaa kiteytyä ja 
vaatia hyväksymistään. Siksi maailmankuva myöskin painaa lei- 
mansa kokonaiseen aikakauteen, eikä ole suinkaan mikään sattuma, 
että kaikilla historiatutkimuksen eroittamilla aikakausilla jokaisella 
on oma tyypillinen maailmankuvansa. 

Niinpä tänään siis puhutaan antiikkisesta, kristillis-keskiaikaisesta 
ja nykyaikais-mekanistisesta maailmankuvasta. Aikaisemmat kult- 
tuurit ja määrätyt Euroopan ulkopuoliset kansat tunsivat sitäpaitsi 
vielä maagillisen maailmankuvan. 

Historia osoittaa meille, että uuden maailmankuvan syntyminen 
on hyvin monimutkainen tapahtumasarja. Paikallisesti vaikuttavat 
siihen mitä erilaisimmat tekijät, ajallisesti vaatii uuden maailman- 
kuvan syntyminen useita vuosisatoja. Samoin kuin hallitsemallaan 
kulttuurikaudella on maailmankuvallakin nousun, kukoistuksen ja 
laskun aika. Ensimmäisessä vaiheessa kootaan yhteen sen perus- 
kivet: tieteelliset havainnot, filosoofiset aatteet ja uskonnolliset 
arvot. Samanaikaisesti tämän kanssa tapahtuu edellisen maailman- 
kuvan hajoaminen. Epäilykset heräävät, siihen asti voimassa olleet 
säännöt eivät pidä enää paikkaansa ja koko vanha järjestelmä 
rakoilee. Ihmisten sieluissa syntyneeseen tyhjiöön tunkeutuu kor- 
vikeaatteita, turvaudutaan vanhempiin käsityksiin; usein nämä 
vanhat käsitykset muodostavat uusien kiteytymässä olevien aatteiden 
kanssa suorastaan naurettavia harhakäsityksiä, Täydellinen anarkia 

aatteiden alalla leviää yhä laajemmalle ja laajemmalle. Elämäntunto 
kamppailee elämäntuntoa vastaan. Max Eduard Liehburg kuvasi jo 
vuosia sitten tätä sisäistä hätää eräässä runoteoksessaan: ,Uusi 
maailmankuva". 


Historialliset aikakaudet 


Kun uusi maailmankuva lopulta on saavuttanut täyden tunnustuk- 
sen, niin se muodostaa kaiken sen luovan työn vahvan perustan, joka 
osaltaan ei enää aiheuta mitään olennaisia muutoksia kokonais- 
kuvaan, mutta joka täydentää sitä sen yksityiskohdissa. Tänä aikana 
maailmankuvalla on vahvin vaikutus kaikilla elämän, kulttuurin ja 
inhimillisen yhteiskuntaelämän aloilla. Viimeinen vaihe, maailman- 
kuvan katoaminen lankeaa jo taas yhteen uuden maailmankuvan 
tuloa ennustavien enteiden kanssa. Myöskään maailmankuva ei 
koskaan saata olla ,valmis', Kuten kaikki maallinen se on synty- 
misen, kasvun ja katoamisen lain alainen. 

Siirtyminen antiikin maailmankuvasta kristillisen keskiajan maail- 
mankuvaan osoittaa, kuinka moninaisia ovat ne tekijät, jotka vai- 
kuttavat yhden maailmankuvan hylkäämiseen ja toisen omaksumi- 
seen. Tieteelliseltä ja filosoofiselta kannalta katsottuna valmisteltiin 
kristillis-keskiaikaisen maailmankuvan tuloa jo keskellä antiikin 
aikaa. Aristoteles (384—322 e. Kr.) piti maata pallona kiertotäh- 
tijärjestelmän keskipisteessä; Hipparchos (190—125 e. Kr) yritti 
täydentämällä epizykelteoriaa tarkemmin selittää kiertotähtien liik- 
keitä geosentrisen järjestelmän pohjalla. Tämä järjestelmä saa 
kiittää —voittokulustaan kuitenkin vasta Ptolemaiosta, joka eli 
Alexandriassa noin v. 140 e. Kr. Filosofiassa valmisti jo Sokrates 
(468—400 e. Kr.) kristillisen maailmankuvan tuloa, Hänestä sai 
alkunsa dualistinen ajattelu (hyvä-paha, ruumis-sielu, tämänpuoleinen 
ja tuonpuoleinen maailma). Sokrateksen muodostama hyvien yhteisö 
— jossa rotu- ja kansallisuusrajoja ei otettu huomioon — muistuttaa 
myöhemmän pyhän katoolisen ja apostoolisen kirkon yhteyttä. 
Vasta Jeesus Kristus antoi kristinuskolle kuitenkin sen ytimen, sen 
uskonnollisen ja ylimaallisen aineksen. Ja silloin alkoi taistelu vanhaa 
maailmankuvaa vastaan. 

Seuraa veristen vainojen aika, sillä vähitellen alkaa olla yhä 
enemmän ja enemmän kysymys myös uudesta yhteiskuntajärjestyk- 

sestä. Vanhan ajan yhteiskuntajärjestys horjuu ja syrjäytetään 
lopuksi. 4. vuosisadan lopulla Rooman valtakunta luhistuu; se väistyy 
uuden maailmankuvan yhteiskuntajärjestyksen tieltä: sen tilalle 
tulee roomalainen =yleiskirkko, germaaniseen läänityslaitokseen 
perustuva yhteiskuntajärjestys, ja pikkuvaltiot alkavat muodostua. 
Siten tarvittiin vuosisatoja kristillis-keskiaikaisen maailmankuvan 
rakentamiseen ennen kuin se pääsi valtaan. Dante Alighieri antoi 
,Divina Commediassaan'* myöhemmin suurenmoisen yleiskuvan 
tästä maailmankuvasta, maailmankuvasta, jolle ,uskonto' kult- 
tuuritekijänä oli luonteenomainen ja joka pyramiidin muotoisena 
huipentui Jumalaan. 


”Valitsemamme esimerkki on osoitus kahdesta seikasta: ensin- 
näkin siitä, että maailmankuvan syntyminen vaatii pitkän ajan, 
koska sen eri tekijät eivät astu näyttämölle suinkaan samanaikai- 
sesti. Tästä johtuu käännekohtien aikana esiintyvä valtava jännitys. 
Fsiintyy suuria ristiriitoja ja murhenäytelmiä, vanha ja uusi kamp- 
pailevat vallasta yksityisissä ihmisissä ja kansoissa. Vanhojen 
yhteiskuntamuotojen rinnalla esiintyy uusia tieteellisiä käsityksiä, 
joku astronoominen havainto joutuu ristiriitaan vanhan jumalaista- 
ruston, tai vanhojen uskonnollisten uskomusten kanssa. 


Toiseksi meidän on todettava, että uudessa maailmankuvassa 
astuu kaikkein viimeiseksi voimaan sen poliittis-sosiaalinen osa. 
Tämä pitää paikkansa niin kristillisen maailmankuvan aikakauden 
keskiaikaisen valtiojärjestyksen kuin mekanistisen aikakauden demo- 
kratioidenkin suhteen. Pitäneekö se paikkansa tänäänkin? 


Meidän ei ole syytä hämmästellä tätä tosiasiaa. Sillä onhan nyt 
kysymys aikaisemman maailmankuvan edustajien hyvinkin reaalisista 
eduista. Yhteiskuntajärjestyksen muuttamista tarkoittavien toimen- 
piteiden vastustaminen menee usein niinkin pitkälle, että vastustus 
ei kohdistu yksinomaan uusiin poliittisiin voimiin, vaan suuntautuu 
suoraan maailmankatsomuksellisia käsityksiäkin vastaan. Antiikin 
Roomassa kristittyjä vainottiin poliittisina villisijöinä. Keskiaikainen 
kirkko tuomitsi aurinkokeskeisen maailmankuvan ja eksaktien 
tieteiden kannattajat kerettiläisiksi. Tänään vastustetaan kansallisen 
antropologian ja rotubioloogisten käsitysten kannattajia. Aavistetaan, 
että uusien maailmankatsomuksellisten käsitysten voimaanpääse- 

minen vaarantaa vanhat järjestelmät, ja että nämä uudet käsitykset 
lopulta syrjäyttävät vanhat. 

Mutta kuinka nämä uudet käsitykset sitten ovat syntyneet? 
Vastauksen saamiseksi olisi kai ryhdyttävä tarkemmin käsittelemään 
myöskin niitä bioloogisia perustotuuksia, jotka antoivat sysäyksen 
uuden maailmankuvan syntymiselle. Uuden maailmankuvan kansallis- 
bioloogiset edellytykset luotiin jo edellisen maailmankuvan kukois- 
tusaikana. Jo keskellä pimeintä keskiaikaa, 11. ja 12. vuosisadalla 
Euroopan yli hulvahti hedelmällisyyden aalto, joka johti kaupunkien 
perustamiseen ja synnytti siten kaupunkikulttuurin, josta renessanssi 
ja uskonpuhdistus saivat alkunsa, nuo molemmat liikkeet, jotka 
johtivat klassillisen fysiikan hallitseman mekanistisen maailman- 
kuvan syntymiseen. Ja valistuksen sekä teollisen ja teknillisen 
kehityksen aikana, jolloin tämä mekanistinen maailmankuva oli 
täydessä kukoistuksessaan, kohosi uusi hedelmällisyyden aalto, joka 
nyt on pyyhkäisemäisillään tieltään mekanistisen maailmankuvan 
ia joka jälleen lahjoitti meille luovia, uuden maailmankuvan puolesta 
taistelevia ihmisiä. 

Yhden ainoan kirjoituksen puitteissa on mahdotonta edes ylimal- 
kaisesti yrittää luonnehtia tätä uutta maailmankuvaa. Meidän on 
siis esityksessämme ensi sijassa rajoituttava lyhyesti kuvaamaan 
sen kehittymistä mekanistisesta maailmankuvasta ja sen taistelua 
tätä maailmankuvaa vastaan. 


Mekanistis-fysikaalinen ajattelu 


Tähänastinen mekanistinen maailmankuva, joka seurasi kristillis- 
keskiaikaista maailmankuvaa, nojautuu klassillisen fysiikan lakeihin. 

Se on aiheuttanut äärettömiä mullistuksia. Se syntyi niihin aikoi- 
hin keskiajan lopulla jolloin ihmisissä tapahtui sisäinen muutos: 
näkyvä maailma alkoi kiinnostaa ihmisiä, he kääntyivät tuonpuolei- 
sesta todellisuuden maailmaan — itseensä. Luonnon arvoitukset 
alkavat askarruttaa ihmistä — joka muissa suhteissa vielä oli 
keskiaikaisen ,,hurskas'*' — ja hän ei suhtaudu näihin kysymyksiin 
enää teoloogin, vaan tutkijan, kokeilijan ja keksijän kannalta. Vasco 
de Gaman ja Columbuksen retket täydellistivät ihmisen käsitystä 
mullistuksen toteamalla, että aurinko on kiertotähtijärjestelmän 
keskus. Häntä seurasi Kepler, joka paljasti kiertotähtien liikkeiden 

säännöllisyyden ja laski avaruusmekaniikan peruskiven. Galileo 
Galilei selvitti putoamis- ja heiluriliikkeiden lait ja teki uusia 
astronoomisia havaintoja, jotka tukivat Kopernikuksen muodostamaa 
maailmankuvaa. Uusien miesten mukana alkoivat uudet tuulet pu- 
haltaa joka alalla: renessanssin taiteilijat, humanistit ja uskonpuh- 
distajat aikaansaivat kaikki mullistuksia omalla alallaan. Tästä 
kaikesta tiede hyötyi ratkaisevimmin. Kepler ja Galilei laskivat 
perustan klassilliselle fysiikalle; Tätä ylpeätä rakennelmaa täydel- 
listivät %menestyksellisesti Newfon painovoiman laeillaan, sekä 
Laplace, Lagrange, Jacobi ja muut oppineet havainnoillaan. Yhä 
enemmän ja enemmän valtaa itselleen kannatusta se maailmankuva, 
jonka mukaan luonnossa vallitsevat selvät ja muuttumattomat lait, 
joista voidaan päästä perille ajattelun avulla. 


Kuta syvemmälle ihmiset uskoivat päässeensä tunkeutumaan 
kaikkeuden salaisuuksiin, kuta useammista laeista he olivat päässeet 
selville, sitä vakuuttuneemmiksi he tulivat siitä, että kaikki tapauk- 
set olivat käsitettävissä järjen avulla. Valistuksen aikakausi ja vielä 
koko 19. vuosisata pitivät kiinni tästä käsityksestä. Laplace (1749— 
1827) oli selvin ilmaus tästä käsityskannasta olettaessaan, että 
»kaikkitietävällä maailmanhengellä'* täytyy olla kyky ehdottomalla 
tarkkuudella päästä perille kaikista sekä menneisyyden että tulevai- 
suuden maailmantapahtumista, jos se laskelmiensa lähtökohdaksi 
ottaa yksityisosasten hetkellisen aseman ja nopeuden. 

Täten sovellettiin siis klassillisen mekaniikan lakeja myöskin 
bioloogisiin tapahtumiin, ja orgaanisia elimistöjä, kasveja, eläimiä 
ja ihmisiä ruvettiin pitämään taidokkaina koneina, ja niiden elä- 
mäntoimintoja = pidettiin tuloksena kemiallisista ja fysikaalisista 
tapahtumasarjoista. — Sielullisenkin = katsottiin johtuvan = sellaisista 
tapahtumasarjoista, mikäli sielullisten liikkeiden olemassaoloa ei 
kokonaan kielletty. Sillä kaikki se, mitä ei voitu käsittää inhimillisten 
aistien ja järjen avulla, leimattiin taikauskoksi, harhakuvitelmiksi ja 
epätodelliseksi. Täten syntyivät ne opit, jotka me tunnemme ratio- 
nalismin ja positivismin nimellä. Luultiin, että kaikki oli mitattavissa, 
punnittavissa ja laskettavissa, Mekaanista maailmankuvaa hallitsivat 
luvut ja tilavuudet. 

Fi ole lainkaan ihmeellistä, että käsitys vaikutti myöskin 
poliittiseen ja yhteiskunnalliseen elämään. Politiikkaa hallitsi usko 

lukuihin, enemmistön päätöksiin ja vaalikertoimiin; laatua koskevat 
näkökohdat tungettiin taka-alalle, yhdenmukaistuminen vietti riemu- 
perustuvan erilaisuuden taju katosi, ja vain keskitetyllä hallintoko- 
neistolla oli jotain merkitystä (Vert. , yksi ja jakamaton Sveitsin 
tasavalta vuodelta 1798!). Kaikkea luultiin voitavan säännöstellä 
järjen kaikkivallan avulla. 


Tässä maailmankuvassa ei myöskään Jumalalla ja uskonnolla 
ollut mitään paikkaa. Sinä hetkenä, jolloin maailma ei enää ollut 
liikkumattomana avaruudessa, vaan alkoi muiden kiertotähtien 
tavoin kiertää aurinkoa, samalla hetkellä lakkasi ,,taivas'* olemasta 
»ylhäällä*, Puhtaasti kirkollisessa mielessä sitä ei enää voitu pitää 
Jumalan asuntona. Hurskas Kopernikus ei varmaankaan ollut ajatel- 
lut tätä seikkaa ...! Ja missä olisikaan enää ollut tilaa Jumalan 
vapaalle tahdolle, kun maailma toimi kuin vedetty kello, jossa 
tapaukset seurasivat toisiaan edeltä päin määrättävien lakien 
mukaisesti? Hätätilassa häntä voitiin pitää koneiston alkuperäisenä 
luojana, ,kaikkeuden kaikkivoipana rakennusmestarina' valistusai- 
kaisen vapaamuurariuden hengessä. Seurauksena tästä oli se, että 
yritettiin vapautua kristillisen maailmankuvan synnyttämästä Jumala- 
maailma, tämänpuoleinen-tuonpuoleinen, ruumis-sielu dualismista ja 
tässä tarkoituksessa kiellettiin yksinkertaisesti kaikki se, mitä jär- 
jellä ei voitu käsittää: Jumalan olemassaolo kiellettiin kokonaan 
tai ainakin siinä määrin, että hän ei enää pystynyt häiritsemään 
mekaanista maailmankuvaa. Tuloksena oli uskonnollinen monismi. 
Tuonpuoleisen, yliaistillisen oli väistyttävä, ja jäljelle jäi vain tämän- 
puoleinen, näkyvä ja aineellinen maailma, joka oli kokoonpantu 
myriaadeista atoomeista. Myöskin kaiken demoonisen ja pahan ole- 
massaolo kiellettiin: ihmisen uskottiin olevan luonnostaan hyvän 
ja sitäpaitsi uskottiin ,edistykseen', jonka liberalistinen yhteis- 
kuntajärjestys otti kulmakivekseen. 


Mutta kuitenkaan ei kokonaan onnistuttu tukahduttamaan sitä, 
mitä järjen avulla ei voitu käsittää. Laskelmat osoittautuivat virheel- 
lisiksi. Dualismista oli mahdoton päästä eroon, vaikka sen toinen 
puoli yksinkertaisesti olikin ,amputeerattu'*. Huolimatta materialis- 
mista jarationalismista eivät ihmiset tulleet onnellisiksi eikä järkeviksi 
— ja eräänä kauniina päivänä tuli romahdus vastoin kaikkia odotuksia. 

Myöskin = klassillinen fysiikka osoittautui paikkansapitämättö- 
mäksi! Siinä havaittiin ristiriitaisuuksia, pieniä mutta olennaisia 
aukkoja. Oli olemassa ilmiöitä, jotka olivat ristiriidassa klassillisen 
fysiikan pohjalla suoritettujen laskelmien kanssa. Sitäpaitsi koko 
tiede alkoi yhä enemmän ja enemmän jakaantua osatieteisiin. Itse 
fysiikkakin jakaantui mekaniikkaan, äänioppiin, valo-oppiin, lämpö- 
oppiin, magnetismiin, ja sähkö-oppiin. Tosin löydettiin joitakin 
kosketuskohtia näiden eri alojen välillä, mutta uudet keksinnöt 
synnyttivät uusia arvoituksia, jotka pakoittivat epäilemään ennen 
niin ylpeän rakennelman täydellisyyttä ja valmiuttta. 

Varsinkin kysymys valon, magnetismin ja sähkön luonteesta näyt- 
ti tarjoavan voittamattomia vaikeuksia. ,Sen vuoksi keskitettiin 
kaikki voimat tämän kysymyksen ratkaisemiseen ja siten päästiinkin 
menestykselliseen tulokseen. Niin mullistava kuin nykyaikaisen 
fysiikan maailmankuva onkin, perustuu se kuitenkin tavallaan 
klassilliseen fysiikkaan.* (K. v. Neergaard.) 


Luonnontieteiden saavutukset 


Nykyaikaisen fysiikan aloista ovat varsinkin atoomifysiikka ja 
suhteellisuusteoria aiheuttaneet mullistavia muutoksia maailmanku- 
vassamme. 

K. v. Neergaard kirjoittaa: ,,Vuonna 1900 joulukuun 14 päivänä 
(jolloin Planck ensi kertaa julkaisi kvanttiteoriansa) päättyi se suuri 
kultuuriaikakausi, joka alkoi renessanssilla ja jota me nimitämme 
nykyajaksi, — meille se on nyt jo vanhaa aikaa. 

Tästä tapauksesta alkaa meidän aikamme, ,uusi aika*, joksi sitä 
tavallisesti kutsutaan paremman nimityksen puutteessa, sillä oi- 
keastaan olisi parempi puhua ,bioloogisesta aikakaudesta. Mitkä 
sitten öÖlivat nämä mullistavat keksinnöt, joiden merkitys vetää 
vertoja Newtonin ja Kopernikuksen havainnoille? Lenardin, Ruther- 
fordin, Planckin, Bohrin ym. tutkimusten perusteella tultiin siihen 
tulokseen, että atoomia ei enää voida pitää aineen pienimpänä 
hiukkasena, vaan että se päinvastoin on kokoonpanoltaan hyvin 
monimutkainen ja jakaantuu vielä pienimpiin osiin (elektrooneihin, 
protooneihin ja neutrooneihin). Atoomi muistuttaa itse asiassa pik- 
kuruista kiertotähtijärjestelmää, joka on niiden tapausten näyttämönä, 
joihin nykyaikainen atoomifysikaalinen tutkimus kohdistuu. Tämän 

tutkimuksen yhteydessä havaittiin, että aine ja energia ovat sala- 
peräisessä vuorovaikutuksessa keskenään, mikä on ristiriidassa 
klassillisen fysiikan kanssa. Nykyisten tutkimusten tuloksista mainit- 
takoon seuraavat: 

Max Planckin kvanttiteoria, joka opettaa, että aine ei säteile eikä 
jaa energiaa (valoa, lämpöä ja sähkösäteilyä) jatkuvan tasaisesti 
vaan =nykäyksittäin, niinsanottujen energiakvanttien muodossa: 
Schrödingerin ja Broglic'n aaltomekaniikka, joka perustuu siihen 
tosiasiaan, että valo ei ole luonteeltaan yhtenäistä vaan esiintyy 
meille sekä aaltoina että aineen perusosasten säteilynä. Sen vuoksi 
tultiin siihen tulokseen, että aineen pienimpiä hiukkasia ei enää ole 
pidettävä puhtaasti aineellisina sanan vanhassa merkityksessä, vaan 
ikuisesti liikkeessä olevien aaltojen tuotteena, , vaikutuksina'. 


Samoihin aikoihin asetti suhteellisuusteoria ajan neljänneksi 
ulottuvaisuudeksi avaruuden kolmen ulottuvaisuuden rinnalle. Myös- 
kin tällä toteamuksella oli laajakantoiset seuraukset uutta maail- 
mankuvaa muodostettaessa, ja sen täydellistymistä on päästy 
ratkaiseva askel lähemmäksi silloin, kun atoomifysiikan ja suhtecl- 
lisuusteorian tutkimusalat onnistutaan saattamaan täyteen sopusoin- 
tuun keskenään. 

Meidän oli pakko lyhyesti kosketella näitä luonnontieteen alalla 
saavutettuja tuloksia, koska mikään filosofia ei voi tulevaisuudessa 
sivuuttaa näitä havaintoja, mikäli se vakavasti pyrkii selvittämään 
olevaisen kysymykset. Sitäpaitsi ne antavat meille monessa suh- 
teessa avaimen meidän aikamme henkisiin virtauksiin. Mainitsen 
tästä muutamia esimerkkejä: 


1. Havainto, että atoomit ovat kokoonpannut mitä pienimmistä 
perusosasista, joiden koko niiden välimatkoihin verrattuna on 
häviävän pieni, ja edelleen se havainto, että näitä osasia ei yleensä 
lainkaan voida verrata siihen, mitä me aikaisemmin nimitimme 
,aineeksi'*, vaan että niitä pikemminkin on pidettävä ,aaltokimp- 
puina**, johtaa siihen, että aine yhä enemmän ja enemmän menettää 
aineellisuutensa. Mekanistisen ajan ,kouriintuntuvalle* ainekäsitteelle 
meillä ei enää ole minkäänlaista kaytäntöä — aineen käsite pitää 
enää paikkansa vain käytännöllisen elämän suhteen, siellä, missä 
esineet kuten tunnettua terävästi törmäävät toisiaan vasten. Jos 
asiaa sen sijaan katsotaan maailmankuvan kannalta, muuttuu kaikki 

olevainen aaltojen miljoonakertaiseksi väreilyksi: kivi tiellämme, 
rautainen vasara, jota heilutamme, vesi, joka virtailee vuorilta, ilma, 
joka ympäröi meitä ja jota me hengitämme, betonikorsu, jonka on 
määrä kestää pommeja, jalokivi sormuksessa ja karrelle palanut 
kynttilänsydän — kaikki ne ovat loppujen lopuksi kokoonpantu 
noista kaikkein pienimmistä hiukkasista, jotka itse asiassa eivät ole 
mitään muuta kuin aaltoja. Nykyaikaisen fysiikan maailmankuva 
vieroittaa meidät siis siitä materialismista, johon me olimme 
vaipuneet mekaanisen aikakauden aikana. Newtonin hengessä käsi- 
tetty vanha ainekäsite väistyy ja sen mukana myöskin materialismi! 


2. Elektroonit liikkuvat kvanttiradoillaan tavalla, joka tekee 
näiden ratojen edeltäpäin laskemisen mahdottomaksi (Heisenbergin 
määrittelemättömyyden laki). Klassillisen fysiikan opettama luon- 
nontapahtumien säännönmukaisuus ei pidä paikkaansa atoomien 
sisällä tapahtuvien liikkeiden ja säteilyjen suhteen, sillä siellä luonto 
todellakin tekee hyppäyksiä. Tämä toteamus jätti jälkensä perittyyn 
kausaliteettikäsitteeseemme, jossa tapahtui perinpohjainen mullistus. 
Kumpi on oikea katsantokanta, determinismi vaiko indeterminismi? 
Planck, uudessa Saksassa tunnustusta saavuttanut tutkija, on 
perinpohjaisesti käsitellyt tätä kysymystä. 

Kun atoomien pienessä maailmassa minkäänlainen määrättyjen 
lakien pohjalla suoritettava ennakkolaskelmointi ei tule kysymykseen, 
mutta koska tällaiset lait yhä pitävät paikkansa klassillisen fysiikan 
näkyvässä ja karkearakeisessa maailmassa, jouduttiin lopulta siihen, 
että jälkimmäisille ruvettiin antamaan määrätty tilastollinen arvo. 
Klassillisen fysiikan , ikuiset rautaiset lait kuten jatkuvaisuuden 
laki, painovoiman laki jne), ovat statistisia keskiarvoja, jotka 
juontavat juurensa meidän mielestämme säännöttömistä tapaussar- 
joista atoomien maailmassa. 


3. Mekaaninen aikakausi työskenteli tyhjän, rajattoman paikka- 
ja samanlaisen aikakäsitteen kanssa. Todella aineellisena pidetyn 
aineen ilmiöt tapahtuivat tässä paikassa ja tässä ajassa. Tämänkin 
käsityksen suhteellisuusteoria on nyt osoittanut vääräksi. Paikka 
on jotakin vasta sitten, kun se sisältää jotakin ja kun siinä tapahtuu 
jotakin. Ja eikö ajan laita ole samoin? Tässä kohden on uuden 
maailmankuvan muovailijoilla vielä äärettömän paljon tehtäviä, jotka 
cdottavat ratkaisemistaan. — 

Aine ja elämä 

Uudessa maailmankuvassamme on olennaisella sijalla joka tapauk- 
sessa se tosiasia, että klassillisen mekaniikan lait eivät pidä paik- 
kaansa atoomeissa tapahtuvien ilmiöiden suhteen. Nämä lait ovat 
siis menettäneet yleispätevyytensä. Jos ne eivät kerran pidä paik- 
kaansa elektroonien liikkeiden suhteen, niin kuinka ne saattaisivat 
pitää paikkansa elävien elimistöjen suhteen, eli siis vallita biologian 
piirissä? Kuitenkin mekaaninen maailmankäsitys oli uskonut niin 
olevan, sillä biologiaa oli pidetty fysiikan ja kemian erikoishaarana. 

Täten oli siis otettu ratkaiseva askel kohti uutta maailmankuvaa: 
Luonnon eri olemassaolon asteiden tunnustetaan kaikkien olevan 
omien lakiensa alaisia. Biologia — oppi elämästä — tunnustetaan 
omaksi tieteenhaarakseen. Mutta ei siten, että fysiikan lait eivät 
saattaisi olla voimassa biologiankin piirissä: kun kohotan kädelläni 
painoa, niin tapaus ilmentää myöskin mekaniikan lakeja. Mutta 
elollisen piirissä on olemassa myöskin omat erikoiset lakinsa, jotka 
ovat voimassa vain tässä piirissä ja jotka unohdettiin mekaanisena 
aikakautena. Havainto, että atoomeissa tapahtuvat ilmiöt seuraavat 
omia lakejaan on johtanut siihen, että tunnustetaan myöskin muiden 
ilmiöiden voivan seurata omia lakejaan, niinpä siis myös ennen 
kaikkea biologian. 

Olevaisesta saatu kuva on täten yhä enemmän ja enemmän 
jakautunut eri asteisiin. K. V. Neergaard puhuu ,perspektiivisestä 
maailmankuvasta'*, Tältä pohjalta lähtien hän pitää atoomien maail- 
maa nykyaikaisen fysiikan varsinaisena työmaana. Sen yläpuolelle 
hän asettaa klassillisen fysiikan ja kemian piirit. Sen jälkeen seuraa- 
vat kolloiidi- ja munanvalkuaiskemian monimutkaiset alat. Sitten tulee 
pitkä hyppäys: kuolleesta aineesta eläviin organismeihin. Kasvit, 
eläimet ja ihmiset sekä niiden muodostamat yhteiskunnat muodosta- 
vat biologian piirin. Sen yläpuolella on lopuksi ,,arvojen' maailma, 
metafysiikan piiri, tai kuten K. v. Neergaard tahtoisi sitä nimittää: 
metabiologian piiri. 

Koska uusi maailmankuva ei suinkaan vielä ole täydellinen, 
poikkeavat eri käsityskannat usein suuresti toisistaan. Samantapaisia 
ajatuksia kuin K. v. Neergaard esittää mm. Brunner kirjassaan 
,Offenbarung und Vernunift'. Tässä kirjassa pidetään ensimmäisenä 
asteena , kuollutta aineellista maailmaa; sen jälkeen seuraa elollinen 

jonkinlaisena erikoisalana, joka sekin. puolestaan lopuksi huipentuu 
siksi erikoisalaksi, jonka muodostaa ihminen. 


Saksalainen filosofi Ernst Kireck puolustaa jälleen uutta kantaa. 
Hänen käsityksensä mukaisesti ei ole olemassa mitään kuollutta 
maailmaa, sillä jokainen hiukkanen on elossa, kaikkialla tavataan 
jälkiä kaikkeuden elämästä. Krieck on täydellisesti selvillä biologian 
merkityksestä tulevalle aikakaudelle: 


,Muodostumaisillaan oleva maailmankatsomus tuo mukanaan 
erään uuden käsitteen, uuden käsityksen elämästä, uuden kuvan 
ihmisestä, hänen suhteestaan muihin ihmisiin, luontoon ja historiaan, 
maailmaan ja Jumalaan. ,Biolooginen'' maailmankatsomus on melko 
epätäydellinen nimitys tälle kehitykselle. ,Biolooginen maailman- 
katsomus ei missään tapauksessa merkitse samaa kuin biologia 
erikoistieteenä, eikä tämä erikoistiede rajoittuneen luonteensa vuoksi 
kelpaa eikä sovellu muuta kuin tämän maailmankatsomuksen yhdeksi 
kulmakiveksi. Tämä maailmankatsomus pyrkii yleiseen, kokonaiseen 
ja täydelliseen käsitykseen ,elämästä', ja vasta sille rakentuva 
tiede, varsinkin syntymäisillään oleva rodullis-kansallis-poliittinen 
antropologia täyttää asetetun totaalisuuden vaatimuksen.* 


Elollinen saa täten aivan uuden merkityksen, joka periaatteelli- 
sesti eroaa siitä merkityksestä, joka sille annettiin mekaanisen 
aikakauden aikana. 


Ajattelumme vapautuminen mekanistiikasta ja käsitys olevaisen 
asteellisuudesta — jokaisella asteella vallitsevat luonnollisesti sille 
ominaiset lait — tulevat joka tapauksessa johtamaan koko maail- 
mankuvan suurempaan yhtenäistymisen. Bioloogisen maailmankuvan 
vallitessa ei esim. enää tulla tekemään mitään eroa luonnontieteiden 
ja henkisten tieteiden välillä, sillä nehän käsittelevät molemmat 
elämää. Elämä käsittää yhdessä kaiken sen, minkä aikaisemmin 
katsottiin olevan jakautunut kahtia ruumiiseen ja sieluun, luontoon 
ja henkeen. Tiede, joka käsittelee elämää kokonaisuudessaan siis 
kaiken muun yläpuolella, eikä siinä enää esiinny mitään vastakoh- 
taisuutta luonnon- ja henkisten tieteiden välillä. Keskeisenä kysymyk- 
senä ei enää ole se, kuinka luonto ja henki suhtautuvat toisiinsa 
elämässä, sillä molemmat ovat saman eroittamattoman yhteyden 
eri puolia (Krieck). — 


17 


Biolooginen maailmankuva on siis kokonaiskuva. Henkisen 
hajanaisuuden ajan jälkeen meidän aikamme pyrkii suuremman 
yhtenäisyyden saavuttamiseen. Ristiriitoja ei voida poistaa siten, 
että jollakin asteella vallitsevat lait julistetaan yleispäteviksi, vaan 
siten että jokaisella asteella myönnetään olevan omat lakinsa. 
Seurauksena tästä on uusi suhtautuminen kaikkeen metafyysilliseen, 
jota oikeastaan olisi pidettävä sinä piirinä, johon kaikki arvot 
kuuluvat (K. v. Neergaard), sillä se on etiikan ja uskonnon piiri. 


Elämän todellisuus 


Me olemme yrittäneet luoda vaatimattoman yleissilmäyksen 
vuuden ajan'* maailmankatsomuksen kehitykseen. Meidän ja tulevien 
sukupolvien tehtävänä ja velvollisuutena on bioloogisen maailman- 
kuvan täydellistäminen. Maailmankuvahan ei ole olemassa itseään 
varten. Sen vaikutus ulottuu kaikille inhimillisen elämän aloille, niin 
pieneen kuin suureenkin; se koskettaa ja hallitsee sekä taidetta että 
tiedettä, uskontoa ja politiikkaa, valtiomuotoa, talouselämää, avioliit- 
toa, perhettä ja kasvatusta. 

Kuten jo näimme, maailmankuvalla on ratkaiseva vaikutus 
myöskin = inhimillisiin yhteiskuntamuotoihin. Tulevaa bioloogista 
maailmankuvaa vastaava poliittinen ja sosiaalinen järjestys on jo 
saavuttamaisillaan kiinteät muodot. Sen rakenne on jo yhtäällä ja 
toisaalla selvästi näkyvissä. Tämän järjestyksen tavoitteleminen 
muodostaa tänään melkein kaikkialla inhimillisen toiminnan kes- 
kipisteen. Tulevana aikakautena kulttuurin keskipisteenä ei tule 
olemaan taide, joka antoi antiikille sen loisteen ja maineen, koska 
harmonia oli senaikaisen maailmankuvan luonteenomainen piirre; se 
ei tule olemaan uskonto, joka muodosti ytimen kristillisen keskiajan 
käymissä vakavissa taisteluissa hyvän ja pahan välillä; ei eksakti 
tiede ja siihen perustuva mekanistiikka, jotka johtivat näkyvän 
maailman teknilliseen hallitsemiseen, vaan jokin uusi. Mutta koska 
kysymys on jostakin aivan uudesta, niin me emme vielä ole kek- 
sineet mitään sanaa, jolla voisimme sitä nimittää. Se ei ole politiikkaa 
sanan vanhassa merkityksessä, se ei ole biologiaa ahtaana tieteel- 
lisenä käsitteenä. Keksittäköön sille voimakas ilmaisu! 

Taiteilija palvelee taidetta, papit ja pyhimykset uskontoa, ja 
tiedemiehet tiedettä. Samoin tulee uusi sankarillinen ihmistyyppi 

palvelemaan sitä uutta, joka ei ole tiedettä, ei taidetta, eikä uskontoa, 
vaan joka jonakin yhtä merkityksellisenä tulee hallitsemaan elämää 
uudella tavalla. 

Me emme pysty ylittämään antiikin taiteen saavutuksia siinä 
mielessä, että me pystyisimme löytämään uusia kauneuden lakeja. 
Me emme pysty tarjoamaan enempää kuin mitä kristinusko meille 
tarjosi, emme oppien emmekä aineellisesti korkeampien vaatimusten 
muodossa. Me emme voi myöskään vaatia tieteeltä sen enempää, 
kuin että sen on ehdottomasti pyrittävä totuuteen ja noudatettava 
tutkimuksissaan ehdotonta taikkuutta. 


Mutta johonkin me vielä pystymme ja se onkin 20. vuosisadan 
tehtävä. Me pystymme luomaan korkeimpia arvoja bioloogis- 
poliittis-sosiaalisella alalla: me saatamme päästä korkeimpaan 
tietoon, asettaa itsellemme korkeimmat vaatimukset ja päästä 
korkeimpiin suorituksiin. Se on bioloogisen aikakauden tarkoitus. 
Mekanistinen maailmankuva synnytti mekaanisia valtiomuotoja ja 
yhteiskuntajärjestyksiä, biolooginen maailmankuva tulee synnyttä- 
mään organisia valtiomuotoja, eli siis sellaisia, jotka ottavat todel- 
lisen elämän vaatimukset huomioon. 


Biolooginen maailmankuva on uusi aste siinä pitkässä maailman- 
katsomuksellisten käsitysten ketjussa, joka ulottuu koko historiallisen 
ajan läpi. Inhimillisen tiedon määrä lisääntyy päivä päivältä; tämä 
aktiivisen ihmiskunnan tietoisuuden lisääntyminen on kertakaikkista, 
sillä kehitystä ei voida kääntää takaisin. Yksityisihmisen bio- 
looginen elämänkulku on määrätietoista; ei ole olemassa mitään 
paluuta, mikään ei tapahdu kahta kertaa. Tämä sama sääntö pitää 
paikkansa myöskin historian suhteen. Ernst Krieck sanoo kirjassaan 
» Völkisch-politische Anthropologie'': Todellinen historia on vain 
yksityisillä ihmisillä, sillä vain he ovat avoimia ottamaan vastaan 
Jumalan sanan ja vastaamaan siihen: vain he tuntevat kohtalon ja 
ajan todellisen täyttymisen, vain he tuntevat ratkaisun ja täyttymyk- 
sen hetken, tapausten kulun ja ajan kertakaikkisuuden.” — Ja 
teoloogi Brunner, jolle uusi maailmankuva vielä monessa suhteessa 
on vieras, kirjoittaa: ,Maailmanhistoriasta voidaan puhua vain 
siellä, missä historialla on ehdoton ja lopullinen päämääränsä." 
Tuleva biolooginen aikakausi on eräs uusi vaihe tällä pitkällä tiellä, 
jolle meidät on määrätty kulkemaan. 

PROF. SAXEN, SUOMALAISEN LÄÄKÄRISEURAN, 
DUODECIMIN, PUHEENJOHTAJA, HELSINKI: 


Lääketieteellisen 
yhteistoiminnan tehtävistä 
uudessa Euroopassa 


Siinä ihmiskunnan valtavassa kamppailussa, jonka alaisena tällä 
hetkellä koko maailma elää, on kysymys päämääristä, joiden 
saavuttaminen = tulee — vaikuttamaan — ratkaisevasti — kansakuntien 
elämään sekä tavalla taikka toisella muuttamaan kaikkialla sosiaa- 
lisen elämän koko rakennetta. Niin tulee tapahtumaan, yhdentekevää, 
mihinkä tuloksiin taistelu sitten muuten johtaneekin. 


Niin vastakkaisia kuin ne päämäärät, joiden puolesta vihollis- 
kansat nyt vuodattavat vertaan, keskenään ovatkin, niin ovat ne 
kuitenkin yhdessä kohdassa ja puhtaasti ulkonaisessa mielessä yhtä: 
molemmat puolet sanovat taistelevansa Euroopan uuden, onnellisen 
tulevaisuuden puolesta. Mutta käsitykset siitä, mitä tietä tähän 
onnelliseen tulevaisuuteen on päästävissä ja minkälaisissa olosuh- 
teissa yksilöt ja eri kansakunnat tulevat elämään tässä uudestijär- 
jestetyssä maanosassa, ovat peräti erilaiset. Mitä eurooppalaiset 
yhteisövaltiot tästä ajattelevat, se alkaa olla yhä selvemmin 
havaittavissa. Paljon epäselvempiä ovat sen sijaan ne suunnitelmat, 
joita vastapuolella on Euroopan kansojen onnellistuttamiseksi ja 
Euroopan olojen uudelleen järjestämiseksi. Minkälaiseksi Englanti, 
joka ei kuulu Manner-Eurooppaan, yhdessä muiden anglosaksisten 
valtioiden sekä barbariutta edustavan bolshevismin kanssa kuvittelee 
Euroopan tulevaisuuden, siitä ei vielä koskaan ole annettu yksityis- 
kohtaisia tietoja. Saamme kuitenkin olettaa, että bolshevistisillä 
hirmuvaltiailla, jotka Englanti — edellytettynä, että se liittolaistensa 
veren hinnalla korjaa voiton — on valmis ja jopa pakoitettukin 
päästämään isännöimään Euroopassa, on vallan toinen käsitys länsi- 
maisesta kulttuurista kuin Manner-Euroopan kansoilla ja myöskin 

toiset menettelytavat aatteittensa toteuttamiseksi. Me, jotka tunnem- 
me bolshevismin hengen ja luonteen sen primitiivisessä raakuudessaan, 
tahdomme ainoastaan toivoa, että kaitselmus varjelisi Eurooppaa 
näiltä menettelytavoilta ja aatteilta. 


Meidän pieni kansamme ymmärtää tämän vuosisataisten katkerien 
kokemusten perusteella paremmin kuin muut, ja me tiedämme myös- 
kin, että Euroopan yhteisövaltioiden voitto tässä sodassa muodostaa 
takeet Euroopan kulttuurielämän kehittymiselle ja onnelliselle jat- 
kumiselle. Kuitenkin meidän on myönnettävä, että niin ei vielä 
kaikkialla ole asian laita. Ja siihen on varmasti olemassa erilaisia 
syitä. Ottamatta täysin huomioon sitä, että kaikilla tahoilla ei vielä 
olla selvillä siitä, minkälaista tartuntavaaraa bolshevismi merkitsee 
Euroopalle, vallitsee monella suunnalla valitettavaa epäluuloisuutta 
Saksaa ja sen aikomuksia kohtaan. Me tiedämme, kuinka se eripu- 
raisuuden ja epäluottamuksen siemen, jota erikoisesti Englanti on 
viime vuosikymmenien kuluessa kylvänyt, on vaikuttanut hajoit- 
tavasti Euroopan kansojen keskuudessa. Tämä on käynyt ilmi 
inhimillisen elämän eri aloilla, politiikassa, taloudessa kuten sivistys- 
elämässäkin. Niin, ja onpa tämä myrkkykylvö ulottunut myöskin 
tieteen viileään ilmapiiriin, jonka kuitenkin pitäisi olla vapaa 
sellaisista ennakkoluuloista. On suorastaan väitetty, että Saksa 
toimii mala fide, että se pyrkii rajattomaan yksinvaltaan, aikomuk- 
sella korjata vain itse hyötyä ja tehdä muut kansat tarkoitusperiään 
palveleviksi tahdottomiksi välikappaleiksi. 

Fi ole kiellettävissä, että senkaltainen propaganda on vaikuttanut 
haitallisesti myöskin siinä piirissä, jonka edustajiin me kuulumme, 
nimittäin käytännöllisen ja tieteellisen lääketieteen alalla. Jos me 
sen tähden tahdomme saada tulevassa Euroopassa aikaan lääke- 
tieteen alalla jonkinlaista yhteistoimintaa, niin on meidän ensimäi- 
seksi juurrutettava pois se kaiken yhteistoiminnan myrkyttävä 
epäluottamus, johon yksinomaan on syynä Euroopalle vihamielinen, 
ulkopuolinen kiihoitus. Meidän on tehtävä selväksi itsellemme, että 
Saksa Euroopan voimakkaimpana ja elinkykyisimpänä valtiona on 
kykenevä käymään edellä myöskin meidän erikoistieteemme alalla 
ja että se ei tee sitä alhaisen egoistisessä mielessä. Pikemminkin 
sen ehdottoman edun mukaista on, että tämän kansayhteisön jokainen 
jäsen kehittää vapaasti kansallista erikoisluonnettaan. Tämänmukai- 

nen saksalainen käsitys käy muun muassa seuraavista Adolf Hitlerin 
sanoista selville: ,Mutta yleensä ei saa koskaan unohtaa, että 
ihmisen olemassaolon korkein tarkoitus ei ole jonkun valtion tai 
jonkun hallituksen ylläpitäminen, vaan lajin säilyttäminen.'' 


Mitä tulee yhteistyöhön tieteellisellä alalla, niin voidaan ehkä 
tehdä sellaisia vastaväitteitä, että tiede merkitsee itsenäistä, objek- 
tiivista, yleismaailmallista työskentelyä ja että kansallinen luonteen- 
erikoisuus ei tämän työalan kysymyksessä ollen kykene antamaan 
sille mitään mainitsemisen arvoista erikoisleimaansa. Mutta jos 
tarkastelemme lähemmin oman tieteemme alaa, niin huomaamme 
pian, että kansan sielu myöskin tällä alalla on enemmän tai 
vähemmän = havaittavissa. Vaikkakin eksaktisen tieteen totuudet 
kaikkialla ovat samat, niin ovat menettelytavat niiden löytämiseksi, 
kysymyksenasettelut, ajatus- ja esitystapa usein selvästi kansalli- 
sesti väritettyjä. Kuten minusta näyttää, käyvät nämä kansanluonteen 
erilaiset vivahdukset ilmi kysymyksen ollessa jopa niinkin saman- 
kaltaisten kansakuntien kuin Skandinaavian maiden ja Suomen 
sielullisesta rakenteesta. Olen ehkä arvostelussani subjektiivinen, 
mutta karkeasti kaavaillen tahtoisin minä esittää käsitykseni lyhyesti 
siten, että Ruotsin erinomaisen korkealla tasolla oleva lääketieteel- 
linen tutkimustyö pohtii ennen kaikkea sovelletun lääketieteen 
kysymyksiä, joiden ratkaisu riippuu läheisesti käytännöllisen 
lääketieteen ajankohtaisista probleemoista. Suomessa sitä vastoin 
käsittelemme me, todennäköisesti meidän enemmän sisäänpäin 
kääntynyttä = mietiskelevää luonnettamme vastaten, mielellämme 
puhtaasti teoreettisia kysymyksiä, välittämättä siitä voidaanko 
sellaisen tutkimuksen = tuloksia heti soveltaa käytännölliseen 
lääkäritoimintaan. 


Olkoon minun mielipiteeni tässä suhteessa oikein tai väärin, niin 
siitä emme kuitenkaan pääse mihinkään, että jokainen pienikin 
kansa voi tehokkaasti osallistua kansallista omalaatuisuuttaan 
vastaavalla erikoisella tavalla tieteelliseen rakennustyöhön, ja että 
meidän on sodan jälkeisessä Euroopassa kohdistettava pyrkimyk- 
semme luottamuksellisen yhteistoiminnan aikaansaamiseen, siten että 
lääketieteen alalla tarjoutuisi jokaiselle kansalle tilaisuus antaa 
tähän rakennustyöhön oma, kansallisesti väritetty osansa. 

On luonnollista ja on myöskin onni, että mahtava Saksan kansa, 
jolla on siihen parhaimmat aineelliset ja henkiset edellytykset sekä 
varat, ottaa tässä työssä sen johtavan aseman, joka sillä on aina 
Euroopassa ollut. Ei ole kiellettävissä, että lääketieteen taso Eu- 
roopassa ja koko sivistyneessä maailmassa nojautuu saksalaisen 
hengen suorituksiin ja että se suureksi osaksi sitä kiittäen on 
kohonnut niin korkealle. Suomen kuten muidenkin Euroopan pienten 
kansojen lääketieteelliselle tutkimustyölle on kiinteä yhteistoiminta 
Saksan kanssa suorastaan elinehto. 


Meidän on sen tähden pyrittävä ei ainoastaan säilyttämään, vaan 
myöskin edelleen kehittämään niitä käytännöllisiä toimenpiteitä, 
jotka muodostavat tämän yhteistyön edellytyksen. Olisi saatava 
aikaan säännöllistä laajalle ulottuvaa vaihtoa useilla lääketieteellisen 
toiminnan aloilla. Pienten kansojen kannalta olisi toivottavaa, että 
niille tarjoutuisi mahdollisuus: enemmän kuin tähän asti opiskella 
Saksassa ja lähettää nuoria lääkäreitä ja tiedemiehiä Saksan kli- 
nikoihin, laboratorioihin sekä muihin lääketieteellisiin ja tervey- 
denhoitolaitoksiin, missä heillä olisi tilaisuus työskennellä asian- 
tuntevan ja mahdollisimman henkilökohtaisen johdon alaisena. 
Meidän olisi myöskin luotava heille ulkonaiset edellytykset siihen, 
esim. stipendien ja vapaan toimeentulon muodossa, mikä ei jollekin 
pienelle kansalle: yksinään sen rahalliset apuvarat huomioon ottaen 
aina ole mahdollista. 

Toinen erittäin tärkeä probleema koskee sellaisten apuvälineiden 
entistä helpompaa hankintaa, joita lääkäri tarvitsee sekä käy- 
tännöllisessä että myös tieteellisessä työssään. Tähän kuuluvat 
lähinnä lääkäriammatissa välttämättömät teknilliset välineet: eri- 
laiset koneet, instrumentit, laboratoriotarvikkeet sekä tieteellisessä 
työskentelyssä tarvittavat välineet. Tällaisten tarvikkeiden saanti 
olisi järjestettävä eri maille mahdollisimman halpahintaiseksi pyrkien 
välttämään —valuuttasuhteiden aiheuttamia hinnankorotuksia sekä 
poistamaan välikaupan ja muut keinotekoisluontoiset esteet. 

Lääketieteellinen kirjallisuus on myöskin yksi tärkeä apukeino. 
Mitä ennen kaikkea tulee tieteelliseen oppikirjallisuuteen, niin estä- 
vät useimmissa pienissä maissa vallitsevat rajoitetut mahdollisuudet 
sellaisen toimittamista omalla kielellä muuta kuin aivan riittämät- 
tömässä määrin. Tästä syystä käytämme me miltei yksinomaan 

saksankielisiä oppikirjoja. Viimemainittujen hankkiminen tuottaa 
kuitenkin opiskelijoillemme, jotka useimmiten ovat lähtöisin varat- 
tomista kodeista, korkeiden hintojen johdosta suuria vaikeuksia. Sen 
tähden täytyisi pyrkiä säännöstelemään hintasuhteita niin, että ne 
paremmin vastaisivat opiskelijoiden ostokykyä eri maissa. Tule- 
vaisuutta varten voidaan oppikirjoja silmällä pitäen esittää vielä se 
toivomus, että saman oppiaineen lukuisat laadullisesti erilaiset 
oppikirjat saataisiin korvattua muutamilla harvoilla, mutta ensiluok- 
kaisilla teoksilla. Tähän tosin voidaan huomauttaa, että tutkintovaa- 
timukset eri yliopistoissa ja eri maissa ovat erilaiset ja että sen 
tähden tarvitaan vieläpä samassa oppiaineessakin erilaisia oppikir- 
joja. Mutta jos näin onkin-tällä hetkellä, niin tulisi varmasti tulevassa 
Euroopassa olemaan lääketieteen kehityksen kannalta eduksi, jos 
lääkärien koulutuksessa pyrittäisiin yhtenäisyyteen, sikäli kuin 
yksityisten maidan paikalliset olosuhteet eivät toista edellytä. 


Myös aikakauslehtikirjallisuudessa olisi pyrittävä saamaan pa- 
rannuksia aikaan. Lääketieteellisten aikakausjulkaisujen lukumäärää 
olisi supistettava. Merkityksettömiä ja ainoastaan vähäisessä määrin 
leviäviä julkaisuja olisi lakkautettava ja niiden sijasta julkaistava 
ainoastaan muutamia, mutta edustavia aikakauslehtiä. Tälläinen 
säännöstely tekisi lääkäreille huomattavasti helpommaksi seurata 
tieteensä kehitystä. Toisaalta aiheuttaisi se sen, että eri tekijäin 
kirjoitukset saisivat osakseen tarpeellista huomiota. Sen jälkeen 
kun aikakauslehtien suhteen olisi päästy näin pitkälle, olisi niiden 
toimituksiin valittava myös henkilöitä eri maista, jotta yksityisten 
maiden lääkärien ja tiedemiesten vaatimuksia voitaisiin sopivassa 
määrin pitää silmällä. 

Olen tässä esittänyt mielestäni tärkeitä näkökohtia, joita olisi 
pidettävä silmällä pantaessa toimeen Euroopassa lääketiedettä 
koskevia uudistuksia, ilman että ajatukseni kysymykseen tulevista 
yhteistoiminnan muodoista pyrkisivät olemaan tyhjentäviä. Ne 
tuovat esille sen käsityksen, että myöskin meidän alallamme on 
Saksa se maa, jolla on parhaat edellytykset olla pääasiallisesti 
antavana puolena tässä yhteistoiminnassa. Sen tekemät uhraukset 
palkitsee kuitenkin se suuri siunaus, joka niistä koituu kokonaisuuden 
hyväksi. 

Mutta tähän työhön yhteisen hyvän puolesta osallistuvat myöskin 
muut kansat, pienimmätkin, voimiensa mukaan. Juuri useissa 
pienissä Euroopan maissa on lääketiede muutamilla erikoisaloilla 
saavuttanut varsin korkean tason, josta syystä näiden maiden 
henkinenkin pääoma olisi entistä suuremmassa määrin pyrittävä 
kokoamaan yhteen. Sitä paitsi voidaan useita lääketieteellisiä 
kysymyksiä, kuten kysymystä kansallisten ja maantieteellisten 
tekijäin merkityksestä, usein arvostella paremmin pienissä helposti 
tarkasteltavissa olosuhteissa. Samasta syystä on pienillä mailla 
paremmat — edellytykset — monien — yhteiskunnallislääketieteellisten 
uudistusten — toimeenpanemista sekä niiden tuottaman hyödyn 
arvioimista varten. 


Näiden näkökohtien mukaan tahtoisimme me nähdä lääketieteen 
kehittyvän uudessa Euroopassa, ja 'meidän hartain toiveemme olisi 
voida ryhtyä toteuttamaan näitä suunnitelmia pian ja jatkuvan 
rauhan merkeissä. Maamme suhteen esitämme tässä yhteydessä sen 
toivomuksen, että suomalaiset miehet ja naiset osoittautuisivat 
aseveljiensä veroisiksi taistelijoiksi myöskin henkisellä rintamalla, 
kuten he ovat osoittautuneet sodan aikana tulilinjoilla. 


Euroopan riippumattomuus 


Mikä on oleva Euroopan kohtalo tässä maailmassa? Me saimme 
kokea sen rappeutumisen ja alennustilan. Estääkseen tämän vaaral- 
lisen alaspäinmenon, johon juutalainen kapitalismi on syypää, Eu- 
rooppa käy tänään sotaa maalla, merellä ja ilmassa, Volgalta 
Karibian merelle, asettaen raudan kultaa vastaan, sankaruuden rik- 
kautta vastaan ja työn bolshevistista materialismia ja rahamaailmaa 
vastaan. Voidakseen nousta alennustilastaan ja tullakseen jälleen 
omaksi itsekseen on Eurooppa tarpeen vaatiessa käyvä taistelua 
niin kauan, kunnes Venäjän eurooppalaistaminen ja Välimeren vapaus 
takaavat vanhalle maailmalle riippumattoman elämän. 


Massimo Rocca, Roma. 

VALTAKUNNANMINISTERI, INS. TRI WIL- 


HELM OHNESORGE, HEIDELBERGIN YLIOPISTON 
KUNNIATOHTORI. 


Postilaitos Euroopan 
palveluksessa 


Kun joutuu maallikkojen kanssa keskustelemaan ensimmäistä 
kertaa eurooppalaisen postiliiton ajatuksesta, kuulee usein esitettä- 
vän sen kysymyksen, onko sellaisen liiton muodostaminen lainkaan 
välttämätöntä, koska jo on olemassa koko maailman käsittävä 
postiliitto, ja miksi varsinkin Saksan taholta on ryhdytty ajamaan 
tätä asiaa, vaikka maailman postiliiton perustajana oli eräs suuri 
saksalainen, jonka työn arvo täten mahdollisesti joutuisi kärsimään. 
Heinrich von Stephansin aikaisemmat suunnitelmat huomioonottaen 
tulisi kuitenkin pikemminkin kysyä, miksi eurooppalaisen postiliiton 
perustamiseen on ryhdytty vasta tänään ja miksi sitä ei ole jo 
kauan ollut olemassa, siitä huolimatta, että maailmanpostiliikennettä 
koskevassa sopimuksessa nimenomaan on otettu huomioon se 
mahdollisuus, että yksityiset maat tai maaryhmät saattavat maail- 
man postiliiton puitteissa solmia keskenään pienempiä liittoja, joiden 
tarkoituksena on yhä pitemmälle menevien parannusten aikaansaa- 
minen postiliikenteessä. 

Ne melkein 70 vuotta, jotka ovat kuluneet maailman postiliiton 
perustamisesta, ovatkin selvästi osoittaneet, että tällaisten kauko- 
näköisten erikoismääräysten mukaanottaminen oli tarpeen vaatimaa. 
Paitsi sitä, että monet valtiot solmivat erikoissopimuksia naapuri- 
maiden kanssa, muodostui läheisempien kansainvälisten suhteiden 
solmiamisen yhteydessä suurempia valtioryhmiä, jotka poliittisista, 
taloudellisista ja kultturellisista syistä toimeenpanivat omassa pii- 
rissään huomattavia parannuksia kansainvälisessä postiliikenteessä. 
Kun Etelä-Amerikan postiliitto vuonna 1911 perustettiin, eivät siihen 
suinkaan vaikuttaneet pelkät hyötynäkökohdat, vaan tarkoitus oli 
mahdollisesta taloudellisesta tappiosta huolimatta edistää taloudel- 
lista yhteistyötä ja lisätä kultturellista yhteenkuuluvaisuudentunnetta. 

Kun yhdysvallat myöhemmin liittyivät sopimukseen, oli tuloksena 

se, että syntyi Tulimaasta Kanadan rajoille saakka ulottuva 
panamerikkalainen postiliitto, johon v. 1926 liittyi vielä Espanja. 
Sitten muodostettiin Afrikan postiliitto, johon kuuluvat Etelä-Afrikan 
Unioni, Englannin siirtomaat ja suojelusalueet Etelä- ja Itä-Afrikassa, 
Portugalin Angola, Mozambigue ja Kongo-valtio. Huolimatta siitä, 
että postinkuljetus oli vaivalloista ja että postiyhteyksien ylläpitä- 
minen kävi kalliiksi, voitettiin täälläkin pitkien välimatkojen 
aiheuttamat vaikeudet. 


Kaikissa edellämainituissa tapauksissa otettiin valtioiden välisessä 
postiliikenteessä käytäntöön samat postimaksut kuin kunkin maan 
sisäliikenteessä, ja siten onnistuttiin edistämään yksityisten kansa- 
kuntien välisiä talous- ja kulttuurisuhteita. Vain Erooppa suhtautui 
epäillen aatteeseen, jonka toteuttaminen oli osoittautunut mahdolli- 
seksi laajalla Amerikan mantereella, brittiläisen imperiumin alueella 
ja mustien maanosassa. Yksityiset maat solmivat tosin täälläkin 
keskenään erikoissopimuksia, jotka koituivat kummankin sopimus- 
puolen eduksi, ja sitäpaitsi muodostettiin joitakin pienempiä postiliit- 
toja, kuten Balkanin valtioiden postiliitto (Bulgaaria jäi kuitenkin 
sen ulkopuolelle) sekä Pohjoismainen postiliitto Suomen, Ruotsin, 
Norjan, Tanskan ja Islannin välillä. Mutta huolimatta niistä suurista 
eduista, jotka kiinteämpi yhteistyö postiliikenteen alalla olisi 
aiheuttanut jokaiselle asianosaiselle maalle, ehkäisi mannermaamme 
poliittinen rikkinäisyys kaikki tämäntapaiset yritykset postilaitoksen- 
kin piirissä. Tänään, kun useimmat mannermaamme kansat kohta- 
loyhteydestään =tietoisina rinta rinnan taistelevat bolshevismia 
vastaan ja yhdessä saavat tuntea angloamerikkalaisen saarron 
seuraukset, tänään on oikea aika toteuttaa vanha ja todella vält- 
tämätön aate. Nyt, kun kaikkialla on havaittu, että Euroopan maat 
kuuluvat yhteen sekä poliittisen järjestelynsä että tulevan kehityk- 
sensä suhteen, on myöskin tullut se hetki, jolloin postin, joka toimii 
välittäjänä kaikilla elämän aloilla, on asetettava monipuoliset mah- 
dollisuutensa ja laajat apukeinonsa eurooppalaisen uudelleenjär- 
jestelyn palvelukseen, mikäli se ei halua pettää suuren aikamme 
sille asettamia vaatimuksia. Sellaisen toimenpiteen seuraukset eivät 
koskaan voi muodostua yksipuolisiksi, sillä postin toiminta perustuu 
vuorovaikutukseen, ja kun nyt esim. Saksa tietoisena tulevista 
eurooppalaisista tehtävistä om esittänyt sen toivomuksen, että 

postirajat vilkkaan yhteistyön edistämisen nimessä poistettaisiin, 
niin ei Euroopassa toisaalta löydy yhtään maata, jolle ei olisi etua 
tähän suunniteltuun eurooppalaiseen postiliittoon liittymisestä. 


Ne tehtävät, jotka kohtalo tänä käänteentekevän mullistuksen 
aikana asettaa mannermaamme kansojen ratkaistavaksi, ovat niin 
valtavan suuret, että kaikkialla lisääntyneen toiminnan vaatimukset 
voidaan täyttää vain kaikkien voimien keskittämisen ja yhteistyön 
avulla. Postille, jonka yhteydet valtavien hermosäikeiden tavoin 
ulottuvat kaikkiin maihin ja jokaiselle mannermaalle, lankeaa suuri 
vastuu tämän eurooppalaisten voimien keskittämisen yhteydessä. 
Sillä sen on kaukonäköisesti pystyttävä luomaan ne edellytykset, 
jotka antavat kaikille Euroopan valtioille mahdollisuuden osallistua 
tähän yhteiseen työhön ja siitä koituviin etuihin. Ne vaikeudet, jotka 
eri hallituksilla on ratkaistavanaan järjestelyllisissä ja teknillisissä 
kysymyksissä, mutta ennen kaikkea raha- ja maksuvälinekysymyk- 
sissä, ovat niin monilukuiset ja erilaiset, että välttämättömät 
esivalmistelut vaativat pitkän ajan, ennenkuin liiton lopulliseen 
muodostamiseen voidaan ryhtyä. Niinpä onkin jo nyt solmittu 
erikoissopimuksia Italian, Suomen, Alankomaiden ja Tanskan kanssa. 

Lähimpänä tehtävänä on yhtenäisten postimaksujen käytäntöön- 
ottaminen tavallisissa kirjelähetyksissä ja lähetysten painavuus- 
rajojen yksinkertaistuttaminen ja yhtenäistyttäminen, sillä niissä on 
tähän asti ollut suuria eroavaisuuksia. Kaikista vaikeuksista 
huolimatta ei ole olemassa mitään pakottavaa syytä, joka saattaisi 
estää näiden olennaisten parannusten toimeenpanemista. Sillä jos on 
mahdollista kuljettaa yksinkertaisella postimaksulla varustettu kirje 
esim. Madridista Santiagoon Chilessä tai Aberdeenistä Melbourneen, 
niin ei ole mitään puolustusta sille tosiasialle, että kirje Baselista 
Lörrachiin tai Bukarestista Sofiaan maksaa kaksi kertaa niin paljon, 
vain siitä syystä, että maiden välillä on poliittinen raja. Toisaalta 
Saksan ja toisaalta Italian, Suomen, Alankomaiden ja Tanskan 
välillä solmittu sopimus osoittaa, mitä tällä alalla voidaan saavuttaa. 
On jo melko huomattava saavutus, että 500 gr painava kirje 
Berliinistä Roomaan, Helsinkiin tai Amsterdamiin sekä päinvastoin 
nyt maksaa vain 40 pfenningiä sen sijaan että se ennen maksoi 
385 RM, ja tästä saadaan kiittää kirjeen painavuusrajojen yksin- 
kertaistuttamista ja yhtenäistyttämistä. Kun muistetaan, että Eu- 

roopan mantereella joka vuosi vaihdetaan useita satoja miljoonia 
kirjelähetyksiä, niin saadaan jo jonkinlainen aavistus siitä, mikä 
merkitys tällaisilla uudistuksilla on. 

Samantapaisia laajoja uudistuksia voidaan toimeenpanna kaik- 
kialla siellä, missä tekniikka on ehtinyt organisatoorisen kehityksen 
edelle. Väite, että ilmaposti kaikilla tärkeimmillä linjoilla tulevaisuu- 
dessa tulee saavuttamaan huomattavan merkityksen yölinjojen 
käytäntöönottamisen avulla, ei kenestäkään enää tunnu mielikuvituk- 
selliselta ja rohkealta ajatukselta, yhtävähän kuin sekään, että 
tulevaisuudessa tullaan muodostamaan hyvin tiheä lentopostiver- 
kosto, joka tulee liittymään nykyiseen postiverkostoon ja jonka 
avulla suurin osa kirjelähetyksistä, tullaan kuljettamaan, mikä tuo 
Euroopan eri seudut entistä lähemmäksi toisiaan. Samoin on ilman 
muuta — selvää, että eurooppalaisen kaukokaapeliverkoston = ja 
kaukokirjoitusverkoston laajentaminen on merkitykseltään mitä 
laajakantoisin. Tulevaisuudessa ei Euroopassa tule olemaan enää 
yhtään — suurempaa = liikeyritystä, joka ei olisi yhteydessä 
muiden alansa liikkeiden kanssa muodostettavan kaukokirjoitus- 
verkoston välityksellä; kaukokaapeliverkoston laajentamisen avulla 
on taas päästävä siihen, että valtioiden väliselle puhelin- ja 
sähkösanomaliikenteelle asetetut suurimmatkin vaatimukset voidaan 
nopeasti täyttää. Uudet teknilliset laitteet, joiden rakentaminen 
tosin vaatii useampia vuosia ja tulee maksamaan miljaardeja, 
tulevat yhdessä järjestelyn ja postimaksujen yksinkertaistuttamisen 
kanssa tavattomassa määrin edistämään mannermaamme kehitystä. 
Kuta paremmin posti- ja puhelinyhteydet yksityisissä maissa ovat 
järjestetyt, sitä paremmin ne voivat palvella eurooppalaista yhteisöä, 
ja kuta yhtenäisemmin mannermaan sisäinen postiliikenne toimii, 
sitä paremmin se voi palvella koko maailmaa. Maailman posti- 
liikenteestä vastuussa oleva maailman postiliitto on perustanut yli 
koko maailman ulottuvan postiyhteysverkoston! Euroopan postiliiton 
tehtäväksi lankeaa nyt mahdollisimman tiheän ja suorituskykyisen 
postiyhteysverkoston luominen, sillä se on omiaan edistämään 
kaikkien maiden kulttuuria ja taloutta, antamaan kaikille kansoille, 
järjestöille ja tehtaille, niin, vieläpä kaikille yksityisillekin mah- 
dollisuuden päästä osalliseksi meidän aikamme saavutuksista ja 
mannermaamme = tulevasta valtavasta uudelleenjärjestelystä = ja 
kehityksestä. 

29 


PROF. LOUIS LE FUR, PARIISI: 


Kansainvälinen oikeus 
Erästä ihmiskunnan vanhaa ihannetta koskevia ajatuksia 


Kuulee usein väitettävän, että kansainvälisestä oikeudesta ei ole 
mitään hyötyä rauhan aikana, ja että sitä ei koskaan kunnioiteta 
sodan aikana. Sitä pidetään vanhentuneena laitoksena, joka olisi 
paras poistaa. Jokaisen suuren sodan aikana odotettiin kansainvä- 
lisen oikeuden katoavan maailmasta. 


Kansainvälinen oikeusko olisi turha rauhan aikana? Takaisiko 
muka pelkkä rauhan ja järjestyksen olemassaolo sen, että kaikki 
sujuu toiveiden mukaisesti ja että siis rauhan aikana ei tarvittaisi 
mitään oikeutta? Jos pelkkä rauha antaisi takeet tästä, ei valtiossa 
siis normaaleina aikoina tarvittaisi minkäänlaista oikeutta. Lait 
kävisivät siis välttämättömiksi vasta sisällissotien aikana. Toisen 
periaatteen mukaisesti tämä merkitsisi sitä, että sekä kansallinen 
että kansainvälinen oikeus olisi syrjäytettävä, koska kerran oikeutta 
ei muka kunnioiteta sodankaan aikana. 


On aivan ilmeistä, että tämä ei pidä paikkaansa. Ei ole olemassa 
yhteiskuntaa, joka voisi tulla toimeen ilman lakeja ja moraalia. 
Moraalisena ja yhteiskunnallisena olentona ihmisellä on omat 
luonnolliset lakinsa, joita hän ei ole säätänyt mielivaltaisesti yhtä 
vähän kuin hän on itse luonut itsensä. Nämä säännöt voivat yk- 
sityiskohdissaan vaihdella jossain määrin, sillä ihmisissä itsessäänkin 
— määrättyjen rajojen sisällä — esiintyy ilmastosta ja maantietee]- 
lisista seikoista johtuvia eroavaisuuksia. Mutta kaikilla ihmisillä on 
koko joukko olennaisia yhteisiä piirteitä, joita ilman kaikki yhteis- 
kuntaelämä olisi mahdotonta: vapaasta tahdosta solmittujen sopi- 
musten pitäminen, kanssaihmisten omaisuuden kunnioittaminen — 
kukapa ei vaatisi naapureiltaan kunnioitusta yksityisomaisuuttaan 
kohtaan? Ja lopuksi vääryyden aiheuttaman vahingon korvaaminen. 


Fi ole olemassa valtiota, joka ei tunnustaisi näitä perustavaa 
laatua olevia periaatteita. Jokainen valtio puolustaa tilapäistäkin 

rikkomusta niitä vastaan joillakin muilla lakipykälillä. Jokaisessa 
inhimillisessä yhteiskunnassa oikeus edustaa kaikkien moraalisten 
ja taloudellisten elämänohjeiden summaa, ja niiden seuraaminen on 
välttämätöntä, jos tahdotaan, että jonkun määrätyn ihmisryhmän 
yhdyselämä sujuu hankauksitta. Siitä syystä on näille säännöille 
annettu lain voima, joka tarjoaa yhteiskunnalle mahdollisuuden 
tukahduttaa — keskuudessaan ilmenevät kapinalliset voimat. Ne 
ilmentävät myöskin sitä perustavaa laatua ' oleville periaatteille 
rakentuvaa yhteistä sopimusta, joka tekee sivistyneiden kansojen 
välisen yleisen kansainvälisen oikeuden olemassaolon mahdolliseksi. 


Kansainvälisten yhdyssiteiden olemassaoloa ei tänään enää voida 
kieltää, sillä meidän aikakautenamme eivät valtiot enää voi 
elää eristäytyneinä ja ilman minkäänlaisia suhteita toisiinsa. 
Yhteiskuntaa ilman = oikeutta ei ole olemassa. Inhimillisellä 
yhteiskunnalla, joka ei tahdo taipua raakaan väkivaltaan ja elää 
täydellisen mielivallan tilassa, on oltava oma oikeutensa, jonka 
noudattamisesta sen on pidettävä huolta, mikäli rikkomuksia sitä 
vastaan esiintyy. Koko sivistyneessä maailmassa ei ole olemassa 
yhtään kansakuntaa, joka ei omasta aloitteestaan olisi saattanut 
tällaista oikeutta voimaan enemmän tai vähemmän tyydyttävällä 
tavalla ja joka ei olisi valvonut sen noudattamista toimenpiteillä, 
joiden ankaruus riippuu rikkomusten laadusta. 

Kansainvälisen oikeuden vastustajat esittävät tätä vastaan sen 
väitteen, että kansainvälistä oikeutta saattaa kyllä esiintyä teoriassa, 
mutta että siltä puuttuu toimeenpanevat elimet, eli että siis kansain- 
välinen oikeus on eräänlaista moraalia eikä mitään muuta. Tässä 
kohden kansainvälisessä oikeudessa epäilemättä on aukko. Mutta 
sen poistamiseksi on jo työskennelty joitakin vuosikymmeniä; se 
oli myöskin kansainliiton päämääränä. Tosin kansainliitto alusta 
alkaen vietti jonkinlaista varjoelämää, koska se toisaalta oli liian 
yleismaailmallinen ja kunnianhimoinen, ja koska se taas toisaalta ei 
omannut minkäänlaista valtaa. Mutta ei ole mitään syytä olettaa, 
etteikö pienempi, esimerkiksi vain yhden mannermaan käsittävä ja 
paremmin järjestetty liitto voisi taata valtioiden välisen rauhan 
säilymistä, mikäli se nauttisi yleistä kannatusta. Kansainvälisistä 
sodista tulisi silloin yhtä epätavallisia ilmiöitä kuin valtioiden 
sisäisistä kansalaissodista meidän aikanamme. Valtiot saisivat silloin 

kansainvälisestä oikeudesta yhtä hyvän ja tavoittelemisen arvoisen 
tuen, kuin mitä valtion sisäinen oikeus nyt on jokaiselle kansalaiselle. 


Samoin kuin ensimmäinen on toinenkin väite, että kansainvälistä 
cikeutta ei koskaan kunnioiteta sotien aikana, eli silloin, kun siitä 
todella saattaisi olla jotain hyötyä, aivan liian jyrkkä. Sivistynyt 
valtio ei sodankaan aikana voi sallia itselleen minkälaisia vapauksia 
hyvänsä. On olemassa joitakin ritarillisuuden sääntöjä, joiden 
noudattamista jokaisen itseään kunnioittavan valtion on teroitettava 
sotavoimilleen. Nämä säännöt ovat aina olleet voimassa, vaikka 
jotkut niistä ovat ehkä kehittyneetkin hitaasti. 


Poikkeuksia näistä säännöistä on luonnollisesti tapahtunut var- 
sinkin meri- ja ilmasodassa; rikkomuksiin syypäitä ovat ennen 
kaikkea juuri ne valtiot, kuten Yhdysvallat ja Englanti, jotka säätä- 
mällä nämä lait tekivät itsestään kansainvälisen oikeuden ,julista- 
jia. Tekiväthän nämä molemmat valtiot rauhankin aikana, silloin 
kun Yhdysvallat vielä olivat puolueettomat, itsensä syypäiksi moniin 
kansainvälisen oikeuden rikkomuksiin, aivan samoin kuin sodan 
aikana. Kansainvälisen oikeuden aikakirjat eivät varmasti tiedä 
kertoa kuin yhdestä ainoasta tapauksesta, jolloin valtio osallistui 
jonkun avoimen kaupungin pommitukseen sellaisessa maassa, jonka 
kanssa se vielä ylläpitää diplomaattisia suhteita; tarkoitan amerik- 
kalaisten lentokoneiden suorittamaa Rouen'in pommitusta; tai jolloin 
valtio auttaa toista valtakuntaa sen ryöstäessä entisen liittolaisensa 
siirtomaita, kuten Madagaskarilla, 


Suurta edistystä kansainvälisessä oikeudessa merkitsisi se, jos 
kansakuntien väliset sodat lakkaisivat olemasta ainoa tapa ratkaista : 
valtioiden välisiä selkkauksia: mutta tätä jonakin päivänä tapahtuvaa 
ratkaisevaa edistystä odottaessamme meidän on valvottava, että 
nykyistä kansainvälistä oikeutta noudatetaan ja muistutettava 
sotaakäyviä siitä, että heidän on kunnioitettava ja seurattava meri-, 
ilma- ja maasodasta voimassa olevia sääntöjä. Niiden noudattaminen 
ei ole mahdotonta, jotkut valtiot ovat sen todistaneet tässä sodassa, 
jossa ne taistelevat olemassaolonsa puolesta. Näiden lakien rik- 
kominen merkitsee valitettavaa taantumusta sivistyneessä maail- 
massa, paluuta raakalaisuuteen, josta maailma jo toivoi lopullisesti 
vapautuneensa. 

LÄHETTILÄS TODOR NEDKOFE, SOFIA: 


Kaukaasialaisten vapaustaistelu 


Persian lahteen rajoittuvaa Iranin tasankoa on aina pidetty 
Intian porttina ja Kaukaasiaa avaimena tähän porttiin. Englannin 
kaikkien ulkonaisten olosuhteiden järjestelyä tarkoittavien sopi- 
musten ja liittosopimusten sekä sen Venäjän tsaareja vastaan käy- 
mien sotien tarkoituksena on ollut estää muilta pääsy Intian portille. 
Vasta nyt ollessaan Neuvostoliiton liittolaisena akselivaltoja vastaan 
käytävässä sodassa, Englanti on solminut Neuvostoliiton kanssa 
Irania koskevan sotilaallisen sopimuksen, jonka perusteella Venäjä 
omaksui itselleen suuremman toimintavapauden Iranissa, kuin mitä 
englantilaiset itse olisivat tahtoneet sille myöntää. Tämä sopimus 
vahvisti iranilaisissa sitä pelkoa, että he ovat lopullisesti menettä- 
mäisillään itsenäisyytensä. 


18. vuosisadan aikana venäläisten valtiomiesten huomio alkoi 
* yha enemmän ja enemmän kohdistua Kaukasukseen. Tämä johtui 
Venäjän ja Aasian välisten kauppasuhteiden kehittymisestä, sillä 
kauppatiet kulkevat Kaukasuksen läpi. Kaukasuksen valloittamista 
Venäjä puolusti myöskin sillä tekosyyllä, että tämä alue oli vält- 
tämätön sen turvallisuudelle, koska myöskin Turkki ja Persia 
yrittivät lisätä vaikutustaan Kaukaasiassa. 18. vuosisadan lopulla 
Venäjä ryhtyi toteuttamaan suunnitelmiaan. Transkaukaasiassa ja 
varsinkin Gruusiassa sattuneet tapaukset olivat omiaan antamaan 
siihen sopivan aiheen. Tämä sisäisen eripuraisuuden ja lukuisten 
sotien heikentämä maa kääntyi avunpyynnöllä Venäjän puoleen, 
joka nyt käytti tilaisuutta hyväkseen valloittaakseen Gruusian. 
Kun tämä maa täten oli joutunut Venäjän herruuteen, koitti 
Kaukaasian kansoille vaikeat ajat, sillä nämä kansat ryhtyivät omin 
päin käymään epätasaista taistelua Venäjän laajentumispyrkimyksiä 
vastaan. Tämä taistelu kesti melkein kokonaisen vuosisadan. Eri- 
koisesti on mainittava pohjoiskaukaasialaisten kansojen tänä aikana 
tekemä vastarinta, johon toisaalta ryhtyivät varsinkin Kaukaasian 

itäosissa, Daghestanissa asuvat tschetschentsit kuuluisan johtajansa 
Schamilin johdolla ja toisaalta Kaukaasian länsiosissa, Kubanin, Mus- 
tanmeren rannikon ja Stawropolin alueilla asuvat kansat, joiden 
johtajat sheikki Mansur ja Mechmed emiiri saavuttivat suuren 
kuuluisuuden. 


Kaukaasialaiset, jotka syntyperänsä, luonteenlaatunsa ja pyr- 
kimystensä puolesta ovat läheistä sukua toisilleen, mutta jotka 
erilaisten historiallisten vaiheittensa vuoksi ovat joutuneet erilleen, 
keskittivät voimansa näille molemmille vyöhykkeille ja ilmaisivat 
siten selvästi pyrkivänsä valtiollisen elämänsä yhtenäistyttämiseen 


ja itsenäisyyden saavuttamiseen. 


Yhteistä vihollista vastaan käydyssä taistelussa kuvastuva kansal- 
listietoisuus synnytti sisäisen yhteenkuuluvaisuudentunteen ja rau- 
taisen kurin, joka johti kaikkien Kaspianmeren rannikon, Terek-joen 
lähteiden ja Mustanmeren rannikon välisellä alueella asuvien 
kaukaasialaisten yhteenliittymiseen. Kaikkien yhteisenä päämääränä 
oli terveen poliittisen järjestelmän luominen, joka olisi tarpeeksi 
vahva kestämään Venäjän jättiläisen painostuksen ja estämään sen 
levittäytymisen. 


Tämän vaikean tehtävän otti suorittaakseen kuuluisa kaukaasia- 
lainen päällikkö Schamil, joka ryhtyi kaikkiin mahdollisiin toimen- 
piteisiin raivatakseen pois tieltä kaiken sen, mikä esti kaukaasia- 
laisten yhtymistä. Schamil nautti suurta suosiota kansanjoukkojen 
keskuudessa, ja innokkaana Islamin opin tunnustajana hän saavutti 
heidän täyden kannatuksensa, sillä ne veljeyden ja oikeudenmukaisuu- 
den periaatteet, joita hän joukoille julisti, olivat peräisin Islamista. 
Hän ei ollut ainoastaan pystyvä johtaja, vaan myöskin reformaattori, 
joka loi Kaukaasian kansalliset perustukset. Todellisena kansan- 
johtajana hän vähitellen saavutti rajattoman hallitsijan aseman, ja 
hänen käsiinsä keskittyivät kaikki valta ja kaikki hallinnolliset 
toimenpiteet, mikä tosin oli välttämätöntäkin paikallisten olosuh- 
teiden ja ulkonaisia vihollisia vastaan käytyjen jatkuvien taistelujen 
vuoksi. 

Kaukaasian kansat taistelivat sankarillisesti ja hyvin usein 
myöskin huomattavalla menestyksellä venäläisiä tsaarinarmeijoita 
vastaan. Daghestanin ja Tschetschanin alueiden sotilaallinen, poliit- 
tinen ja taloudellinen järjestely oli huomattavan korkealla tasolla, 
mutta vastustajan sotilaallisen ylivoiman ja kansainvälisessä politii- 
kassa vallitsevan epäsuotuisan tilanteen vuoksi olivat kaukaasia- 
laisten kansojen kaikki ponnistelut itsenäisyytensä säilyttämiseksi 
turhia, Kaukaasia alistettiin ikeen alle. Schamil joutui venäläisten 
käsiin, ja se antoi kuoliniskun Kaukaasian yhtymisen asialle. Histo- 
riassa tsherkessien nimellä tunnetun Ahidin heimon jäsenet jatkoivat 
vielä senkin jälkeen taistelua riippumattomuutensa puolesta, mutta 
myöskin heidän oli lopulta pakko taipua ylivoimaisen vastustajan 
edessä. Jouduttuaan täten sorron alaiseksi monet kaukaasialaiset 
olivat pakoitetut jättämään vuosisatoja asumansa maan ja muutta- 


maan Turkkiin tai muille seuduille. 


Ensimmäinen maailmansota, joka kiinnitti kaikki Venäjän voimat 
länteen, näytti kaukaasialaisista kansoista otolliselta hetkeltä kan- 
sallisten pyrkimystensä toteuttamiseksi. Tässä tarkoituksessa syttyi 
maan eri puolilla kapinoita. Sitäpaitsi pitivät kaukaasialaisten kan- 
sojen edustajat heinäkuussa v. 1916 kokouksen Lausannessa, jossa 
julkisesti tuomittiin Venäjän harjoittama sortopolitiikka ja tuotiin 
julki myötätunto kaikkien kaukaasialaisten vapauspyrkimyksia 
kohtaan, kaukaasialaisten, jotka rodun, maantieteellisen asemansa, 
taloudellisten etujensa, historiallisten vaiheittensa ja yhteisen Islamin- 
uskonsa vaikutuksesta ovat liitetyt toisiinsa mitä läheisimmin sitein. 
Venäjällä v. 1917 puhjennut bolshevistinen vallankumous teki 
tyhjäksi kaikki nämä yritykset ja ryösti Kaukaasian kansoilta kaikki 
toiveet kansallisen ja itsenäisen hallituksen muodostamisesta. 


Myöskin kaukaasialaisille tarjoutuu nyt tilaisuus akselivaltojen 
ja niiden liittolaisten avustamina vapautua bolshevistisesta ikeestä 
ja toteuttaa kansalliset pyrkimyksensä. 


35 


LUUTNANTTI LEON DEGRELLE, REXISTIEN 
JOHTAJA, NYK. ITÄRINTAMALLA: 


Erään poliittisen 
liikkeen synty 
Piirteitä rexistien taistelusta 


Rexisti-liike perustettiin kymmenen vuotta sitten v. 1932. Suorit- 
taessani Leuvenissa lainopillisia opintoja, heräsi minussa ja muuta- 
missa opiskelutovereissani yhteinen päätös uudelleen herättää 
kansamme sielu. 


Me tunsimme mitä syvintä vastenmielisyyttä aikamme henkistä 
mataluutta kohtaan. Meitä innoitti halu täyttää ihanteensa menet- 
täneet kansanjoukot jälleen puhtaudella ja toimintatarmolla. Niin, 
rexistiliike alkoi apostolien hehkuvan julistajahengen merkeissä. 


Me olimme vielä yksin, mutta me tahdoimme istuttaa henkisen 
uudistumisen kaipuumme kaikkiin maan eri puolilla eläviin idealistei- 
hin, päästäksemme lopulta tunkeutumaan itse kansan syviin 
riveihin. 


Niihin aikoihin minulle tarjottiin erään pienen kustannusliikkeen 
johtajan tointa, ja minä otin sen ilomielin vastaan. 


Jo yliopistoaikana julkaisin sanomalehteä, ja myöskin ensimmäiset 
kirjani olivat ilmestyneet. Nyt saatoin ryhtyä levittämään aatteitani 
kansan keskuuteen suuremmassa mittakaavassa. 


Sensijaan että olisin julkaissut vaikeasti luettavia, paksuja 
kirjoja, kirjoitin pieniä ajankohtaisia kirjasta, joilla oli huomiota 
herättävät nimet ja kansilehdet. Heti kun tapahtui jotain, mikä 
herätti huomiota yleisön keskuudessa, kirjoitin vielä samana yönä 
oman mielipiteeni asiasta, ja eräs ystävistäni piirsi sitä varten 
kuvan. Kaksi tai kolme päivää myöhemmin oli lentokirjasia ilmesty- 
nyt painosta jo 50000 tai 100000 kappaletta. Sitten matkustin 
muutamien =toverieni kanssa ympäri maata parin viikon ajan 
levittämässä näitä vihkoja. 

Nämä intohimoisessa sävyssä kirjoitetut kirjaset herättivät suut- 
tumusta ja kiivasta väittelyä. Parin kuukauden kuluttua Rex oli 
kaikille tuttu. Tällä tavalla myytiin useampia miljoonia lentokirjasia, 
joiden tarkoituksena oli pakoittaa ihmiset määrittelemään kantansa. 


Alusta alkaen minulla oli käytettävissäni joukko propagandisteja. 
Pian liittyi joukkoomme myös muita samoinajattelevia, jotka 
puheita pitäen tukivat työtäni. Joku vastustamaton veto oli tuonut 
heidät minun luokseni. E 


Lentokirjasten levittäminen suurissa painoksissa oli onnistunut, 
ja niinpä minä uskalsin ryhtyä suurempiin töihin. 


Ryhdyin julkaisemaan huokeahintaista kirjallista lehteä sivisty- 
nyttä yleisöä varten, ja se levisi huomattavana painoksena. Se oli 
nimeltään Rex. Sillä oli suuri menestys, ensimmäistä numeroa 
painettiin enemmän kuin 40000 kappaletta. Sen jälkeen otin toisen 
vielä vaikeamman askeleen. Fi ollut olemassa aikakausilehteä kansan 
syviä rivejä varten, jossa olisi käsitelty kaikkia huvittelumah- 
dollisuuksia, elokuvia, radiota ja matkoja. Suunnittelin ulkoasultaan 
miellyttävän —aikakausilehden, joka sisälsi näyttelijöiden kuvia, 
elokuvaselostuksia, täydelliset radio-ohjelmat, muita ajankohtaisia 
selostuksia jne, mutta vaikuttimeni eivät olleet liikemiesmäiset, vaan 
toimitusta elähdytti halu, että nämä huomattavat nykyaikaiset 
huvittelumahdollisuudet tarjoaisivat kansanjoukoille opettavaa vir- 
kistystä ja vaihtelua. Ensimmäistä vuotta varten tarvitsin useampien 
miljoonien pääoman, jota minulla ei ollut. Kuitenkin ryhdyin yrityk- 
seen, hyppäsin rohkeasti veteen toivoen vedessä oppivani uimaan. 
Aikakausilehteni nimi oli ,,Soir&es'' ja se ilmestyi kerran viikossa 
80-sivuisena. Lehdestä muodostui todellinen tapaus kustannusalalla, 
ja se vastaanotettiin mitä suurimmalla innostuksella. 


Minulta puuttui kuitenkin vielä välitön kosketus yleisöön, ja 
siihen — saatettiin päästä vain kokousten järjestämisen kautta. 
Huoneistokysymyksen ratkaiseminen olisi vaatinut salien vuokraa- 
mista, mainosjulisteiden maksamista jne, ja se olisi kysynyt paljon 
rahaa, jota minulla ei ollut. Mutta minä keksin erään keinon. 
Marksilaiset — järjestivät Belgiassa suuria työtätekevän luokan 
rahoilla maksettuja kokouksia, Heidän yhdistystaloissaan oli suuria 
saleja. Heidän lukuisten ammattiyhdistystensä jäsenet kokoontuivat 

säännöllisesti näihin saleihin. Konservatiivisen puolueen ,porvarit' 
eivät ikinä olisi uskaltaneet nousta vastustamaan punaisia puhujia 
heidän omissa punaisissa saleissaan. Mutta juuri nämä kokoukset 
tarjosivat minulle mahdollisuuden esiintyä sen yleisön edessä, jonka 
voittaminen asiani puolelle oli minun rakkain toiveeni. Koska olin 
viettänyt nuoruuteni työläispiireissä, tiesin, että monet turmeltumat- 
tomat sielut odottivat vain kutsua. Kansanjoukkojen kurjuus järkytti 
minua ja herätti minussa vallankumouksellisia pyrkimyksiä. Päätin 
siis ryhtyä tähän uhkayritykseen. Eräänä sunnuntaina menin 
Charleroin kaupungin ,kansanpalatsiin'', jossa pari tuhatta marksi- 
laista parhaillaan kuunteli erään kiihkeimmän puoluepuhujansa 
puhetta. Muodon vuoksi esitettiin puheen lopussa kysymys, oliko 
jollakin jotain huomautettavaa. Kohotin käteni. Illasta muodostui 
hyvin dramaattinen. Puhuttuani neljännestunnin, odotin joka hetki, 
että minut revittäisiin kappaleiksi. Mutta ensimmäinen askel oli 
otettu. 


Tein saman tempun 80 kertaa. Kävin kaikissa suurissa sosialisti- 
sissa kokouksissa, missä maan kolkassa ne sitten pidettiinkin. 
Punaiset lehdet eivät vaienneet, vaan hyökkäsivät kimppuuni 
halpamaisten kirjoitusten muodossa saadakseen minut vaikenemaan. 
Mutta minä pysyin lujana. Työläiset joutuivat sanojeni välittömyy- 
den lumoihin, Koska minulla on todellinen ukkosen ääni, pystyin 
saattamaan sen kuuluviin pahimmassakin metelissä ja jatkamaan 
puhettani tarvittaessa tuntikausia. Muutamien kuukausien aikana 
voitin puolelleni useita tuhansia työläisiä, jotka ovat pysyneet 
minulle ihmeellisen uskollisina. Useat kerrat minun päälleni hyökättiin 
ja minua lyötiin niin, että jäin makaamaan paikalleni kuin kuollut. 
Mutta vaara lisäsi rohkeuttani. 


Olin saavuttanut tavoittelemani päämäärän. Viikkolehteni levisi- 
vät jatkuvasti kansan keskuuteen, ja noin 150 000 tai 200 000 ihmistä 
oli nähnyt minut omin silmin. Yhteys oli siis saavutettu, puheeni 
sytyttivät ja tempasivat kuulijat mukaansa, tai ainakin pakoittivat 
heidät tarkkaavaisuuteen. 


Niin kummalliselta kuin se saattaa kuulostaakin materialistisena 
aikana, me astuimme kansanjoukkoien eteen puhuaksemme heille 
siveellisyydestä ja kunnollisuudesta. 

Ja mikä vielä merkillisempää, me emme keränneet ääniä vaalei- 
hin, emme vaatineet rahaa emmekä tavoitelleet edustajapaikkoja! 

Me puhuimme heille perhe-elämän ja työn siveellisyydestä, 
maasta ja mannusta, eri luokkien yhteenkuuluvaisuudesta, lähim- 
mäisenrakkaudesta ja suorien ja epäitsekkäiden ihmisten tarpeel- 
lisuudesta. Tuntui uskomattomalta, että tällaisista asioista voitiin 
puhua. materialismin tylsistyttämille ihmisjoukoille. Mutta se herätti 
kuulijoissa todellisia ja syviä ailahduksia. Muistan erään päivän, 
jolloin puhuin 20 000 ihmiselle kahden tunnin ajan henkisistä voimista. 
Sanomalehdet nimittivät kokousta ,ihmeillaksi'', sillä se muodostui 
todella suurenmoiseksi. Eräänä toisena iltana puhuin eräässä esikau- 
punkikokouksessa tunnin ajan kanneudesta ja keväästä, Niin, liik- 
keemme syntyi suurenmoisesta ja valtavasta runouden kaipuusta. 


Tässä suhteessa mikään ei ole muuttunut: me tulemme pysymään 
runoilijoina, Ylevyyden, kauneuden ja puhtauden kaipuu pakoitti 
meidät ryhtymään poliittiseen taisteluun. 

Matkustaessani ristiin rastiin maassa ja joutuessani läheiseen 
kosketukseen kansanjoukkojen kanssa, oli minulle selvinnyt, että 
kansamme ei pystyisi nousemaan, niin kauan kuin sitä mataloitti 
laho järjestelmä ja sen virastot Me tulimme pakostakin siihen 
tulokseen, että syynä valitettaviin epäkohtiin oli demokraattinen 
valtiomuoto. 


Puolueet ja niiden ahneus, epämoraalisuus, eripuraisuus, epäjoh- 
donmukaisuus, typeryys ja itsekkyys myrkyttivät maan sielun, 
imivät sen voimat tyhjiin ja saattoivat kunnollisuuden ja hyvät tavat 
naurunalaisiksi. 

Ryhtyessämme kohottamaan maata sen alennustilasta jalostamalla 
elintapoja, ja teroittamalla ihmisille heidän sisäistä yhteenkuuluvai- 
suuttaan, oikeudenmukaisuutta ja puhtautta, jouduimme pakostakin 
havaitsemaan, että puolueet olivat epäjärjestyksen, mädännäisyyden 
ja halpamaisuuden pesiä. i 

Julistin silloin sodan puolueita ja niiden turmeltuneimpia johtajia 
vastaan. Maamme historiassa tämä taistelu tuli kuuluisaksi ,,cam- 
pagne des pourris'-nimellä. 

Olin ryhtynyt julkaisemaan uutta poliittista viikkolehteä, joka 
oli nimeltään ,Vlan' ja joka sävyltään oli hyvin hyökkäävä. 

Toimintani herätti suuttumusta ja tyrmistystä. Sen sijaan, että 
olisin tyytynyt varovaisiin viittailuihin ja nimettömiin hyökkäilyihin, 
minä hyökkäsin joka viikko avoimesti jonkun poliitikon kimppuun ja 
paljastin hänen rötöksensä. Heidän edesottamuksiaan ei koskaan 
ennen oltu käsitelty niin kiivaassa äänensävyssä. 

* Tämän taistelun innoittama nuoriso liittyi joukkoomme sankoin 
parvin. Tuhannet kunnolliset miehet kaikista yhteiskuntaluokista 
kirjoittautuivat jäseniksi taistelujärjestöihin — sillä taistelemaan me 
jouduimme — jotka minä olin perustanut ja joiden haaraosastojen 
jäsenmäärä kasvoi kaikkialla. 

Me säikähdytimme vastustajamme. 

Väestö riensi liittymään riveihimme. Kolmen vuoden aikana 
pidin 1500 kokousta. 

Sen jälkeen viholliset yrittivät saada minut vaikenemaan oikeus- 
jutun avulla. Kaikki ne, joiden politiikan ja epärehelliset pörssi- 
keinottelut minä olin paljastanut, vetivät minut oikeuden eteen 
vastaamaan sanoistani. Minulta vaadittiin enemmän kuin 2 miljoonaa 
frangia vahingonkorvauksina. 

Mutta syytetyn penkistä tuli puhujalava. Vaikka oikeuden 
jäseninä oli vapaamuurariuden ja puolueiden kannattajia, ryhdyin 
taisteluun ja puolustin itse itseäni noissa huomiota herättäneissä 
oikeusjutuissa. 

Koko maa seurasi tarkkaavaisena tärkeintä oikeusjuttua, joka oli 
ministeri Segerin juttu. Paljastin kauhistuttavia totuuksia ministerin 
rahallisista | väärinkäytöksistä. Oikeus ei ainoastaan hyljännyt 
ministerin esittämää 300000 frangin vahingonkorvausvaatimusta, 
vaan julisti hänet syylliseksi niin sitovin todistein, että hänen oli 
vetäydyttävä syrjään poliittisesta elämästä. 

Oikeusjutulla oli valtava jälkikaiku. 

Mutta puolueiden tilassa ei tapahtunut mitään parannusta. 

Niinpä esitin alituisesti lisääntyville innostuneille joukoille täydel- 
lisen, valtion onnea ja tervehtymistä tarkoittavan ohjelman, ja vaadin 
yhden ainoan vastuunalaisen johtajan käsissä olevan hallituksen 
muodostamista. Poliittisesta holhouksesta vapautunutta työtä oli 
ohjattava ja suojeltava säädyistä huolehtivilla toimenpiteillä ja 
plutokraattisen voitonhimon tilalle oli asetettava yhteiskunnallinen 
oikeudenmukaisuus. Tämän hallituksen oli asetettava kunniapaikalle 

kansakunnan todelliset arvot: perhe, maa ja eri ammatit, sen oli 
annettava kansalle yhteenkuuluvaisuuden tunne ja herätettävä 
jälleen koko kansassa rakkaus isänmaahan. Sielunrauhan, kielirauhan 
ja yhteiskunnallisen rauhan oli astuttava puoluevihan tilalle ja 
maineikas kansamme, joka vuosisatojen ajan oli säilyttänyt oikean 
suuruuden tajun, oli ohjattava suurenmoisen jälleensyntymisen tielle. 


Tämä kansallinen ja yhteiskunnallinen ohjelma, joka oli osoitus 
siitä intomielestä, joka on rexisteille ominainen, todisti kansan- 
joukoille, että me emme olleet vain hävittäjiä, vaan myöskin raken- 
tajia, että me emme ainoastaan puhdistaneet maaperää, vaan 
suoritimme myöskin jälleenrakennusta — me rakensimme unelmiem- 
me loistavaa kaupunkia. Puolueet kohdistivat meitä vastaan 
viimeisen iskunsa ja päättivät lyödä meidät omalla alallaan, 
nimittäin vaaleissa. 


Tällä alalla he olivat selvillä kaikista tempuista. Heillä oli 
käytettävissään tarvittavat rahat. Kansa ei koskaan aikaisemmin 
ollut äänestänyt millään muilla kuin vanhojen marksististen, liberaa- 
listen ja vapaamuurarius-puolueiden listoilla. 


Pystyisivätkö nuoret ihmiset taistelemaan tällä ansoja täynnä 
olevalla alalla, pystyisivätkö he kaikkialla saamaan kokoon listat ja 
pystyisivätkö he pitämään puoliaan tässä miljoonien frangien avulla 
käydyssä katkerassa vaalitaistelussa, jonka vanhat kokeneet puolue- 
pomot olivat sytyttämäisillään? 

Puolueet olivat varmoja siitä, että me saatoimme antautua 
todelliseen vaalitaisteluun vain muutamilla harvoilla seuduilla ja 
että yleisö sielläkin viime hetkessä seuraisi vanhoja tottumuksiaan, 
eikä siis äänestäisi meidän hyväksemme. 

Otin vastaan taisteluhaasteen. 

Viikossa kävin kaikissa vaalipiireissä ja panin listat kokoon. 
Kuuden viikon aikana pidin päivittäin kahdeksan, kymmenen jopa 
neljätoistakin vaalikokousta. Ainoa liikevälineeni oli ikivanha auto, 
joka lakkaamatta reistaili. 


Sillä välin olin perustanut päivälehden, meidän nyttemmin niin 
tunnetuksi tulleen ,Pays Röel'*-lehtemme. Kirjoitin itse kaksi 
kolmannesta sen sisällöstä, palattuani yöllä kotiin kokouksista. 
Menin nukkumaan aamulla klo 5 ja nukuin kaksi tuntia. ,Pays Röel'* 

painettiin Brysselin kurjimmassa ja halvimmassa painossa. Ompelu- 
koneella olisi voinut painaa yhtä nopeasti! 

Painaminen kesti iltaan saakka! 

Näiden uskomattomien olosuhteiden vallitessa suoritettiin lopul- 
linen taistelu toukokuun 24 p. vuonna 1936. Tulos oli loistava: 
300 000 valitsijaa oli antanut äänensä rexisteille! Valtasimme yhdellä 
iskulla 33 edustajan ja senaattorin paikkaa. 

Ensimmäinen suuri taistelu oli päättynyt rexistien voittoon. Me 
jatkoimme katkeraa kamppailua neljän vuoden ajan. Anti-demokraat- 
tinen ja anti-plutokraattinen taistelu sai tänä aikana koko Euroopan 
käsittävät mittasuhteet. Se piti jo koko maailmaa jännityksessä. 

Jokaisessa maassa oli syntynyt meidän liikkeemme kaltaisia 
liikkeitä, jotka ryhtyivät suorittamaan hyökkäystä samoja vihollisia 
vastaan. 

Maat liittyivät toisiinsa suuren veljeyden sitein. Rexistit tunsivat 
olevansa yhtä kansallissosialismin, fascismin, Espanjan falangin ja 
muiden kansallisten ja yhteiskunnallisten liikkeiden kanssa, jotka 
vahvistivat koko Euroopan vallankumouksellista nuorisoa sen 
toiveissa. 

Menneisyyden Eurooppa ja tulevaisuuden yhtyneiden kansakun- 
tien Eurooppa alkoivat keskenään taistelun elämästä ja kuolemasta. 

Belgia on historiallista taistelualuetta. Demokraattis-plutokraat- 
tinen valtioyhtymä Englanti-Ranska tahtoi tehdä siitä ponnahduslau- 
dan Saksaa vastaan. 

Rex vastusti kaikin voimin tätä rikollista suunnitelmaa toukokuun 
10 päivään asti v. 1940. 

Ranskalais-belgialainen —avunantosopimus = oli Rexin ansiosta 
ajautunut karille jo v. 1936. Taistelu kävi kuukausi kuukaudelta yhä 
kiihkeämmäksi. 

Rexin toiminta tukahdutettiin väkivaltaisesti. Sodan ensimmäisenä 
päivänä suljettiin Rex-puolueen johtaja ja lukemattomia puolueen jä- 
seniä vankilaan. Monet kuolivat siellä mitä hirveimmissä olosuhteissa. 

Toiset ryhtyivät heti vapaaksi päästyään toimimaan isänmaansa 
pelastuksen hyväksi. He toimivat kotimaan kamaralla, tai taistelevat 
itärintamalla. Työnhalu ja kunnia kannustavat heitä, ja he osallistuvat 
kansansa kanssa Johtaja Adolf Hitlerin eurooppalaisen päämäärän 
saavuttamiseen. 

M. BARRASO HERNANDE?7, 
SININEN DIVISIOONA: 


Sydämen ääni 


On sydänyö, mutta ei mikään rauhallinen yö, sillä tänä yönä, 
kuten kaikkina muinakin, jylisevät tykit, ja konekiväärit rätisevät. 
Sotilaat ovat tottuneet tähän sotaiseen vuoropuheluun, ja heistä 
tuntuu melkein siltä, että hengen ja koneiden taistellessa elämästä 
ja kuolemasta siihen liittyy jotain soinnukasta ja rytmillistä. Varsin- 
kin tänä yönä se tuntuu lievittävän runoilijan levottomuutta, joka 
ajattelee kaukaista isänmaataan, sen taivasta ja sen virtoja. 


7 Niin, yö on kaunis ja likeinen. Se ei lainkaan muistuta Venäjän 
synkkiä ja traagillisia öitä. Tämä yö ei ole ainoastaan lempeä ja 
ystävällinen, vaan sitä valaisee lisäksi kirkas kuunvalo. 

Vain lyhyen matkan päässä valvoo toisia ihmisiä, jotka ajattele- 
vat toisenlaisia ajatuksia. Tällaisena vönä kuin tämä luulisi vihol- 
lisenkin avaavan sydämensä ftotuudelle, uneksivan ja antavan 
ajatustensa kohota tähtiin. 

Sotilas unelmoi. Hän uneksii avoimin silmin. Hiljaisuus käy 
joskus painostavaksi. Silloin hänen tekisi mielensä huutaa yöhön, 
huutaa rakkautta ja elämää. Hän haluaisi huutaa kaikille niille, jotka 
hänen laillaan uneksivat ja rakastavat. Mutta tämä yö on sotayö, 
ja vain aseet puhuvat. Nojautuessaan kuun laskeutuessa rinta- 
varustukseen, tuntee sotilas, kuinka hänen silmänsä hitaasti ummistu- 
vat, ja pimeydessä hän kuvittelee pääsevänsä asioista selvemmin 
perille. 

Ja niin hän nukahtaa. Ja epäröiden hän astuu unien salaperäiseen 
maailmaan. 


Hän kohoaa kohoamistaan, kunnes hän kuulee ihanaa musiikkia. 


Hän leijailee tähdissä. Ja tähdistä astuu häntä vastaan harmaa- 
seen sotilaspukuun puettuja miehiä. He lähestyvät, tervehtivät 
toisiaan, katsovat häneen ja puhuttelevat häntä. 


v Tässä me olemme, me toverit, joita kuolemakaan ei voi eroittaa.'* 

Eräs heistä astuu esiin ja sanoo: ,Kuulkaa minua, toverit, minä 
olen Suomesta, ja kuulun siihen kansaan, joka mieluummin vaikenee 
kuin puhuu. Minun maani on voiman, talvisten järvien ja loput- 
tomien metsien maa, hiljaisuuden maa. Siellä asuu kansa, joka 
huolimatta raskaasta kohtalostaan hämmästyttää maailmaa teoillaan. 
Kuka häiritsi tämän kansan rauhaa? Te tiedätte sen, toverit! Ja 
te tiedätte, että jokaisella suomalaisella on oma panssarinsa ja oma 
kilpensä: vahva ja avoin rohkeus. 


Sankarikuolemani on vertauskuva, johon kansani usko perustuu. 


Katsokaa, toverit! Tuolla puhtaalla lumella vaeltaa joukko 
aseveljiäni, jotka joka hetki ovat valmiit tekemään kaikkensa 
torjuakseen kansaani uhkaavan onnettomuuden. 


Saksalainen toveri puhuu: 
FF 
Minun maani on se maa, joka kaukaa katsottuna näyttää 


yksitoikkoiselta, vakavalta ja kovalta. Mutta se, joka on päässyt 
tunkeutumaan sen salaisuuksiin, ei koskaan kyllästy sen maisemien 
kypsään kauneuteen. Me kaikki olemme veljiä kunniakkaassa 
kieltäymyksessä. Kaihomielin ajattelen niitä naisia, jotka kotona 
surevat minua, niitä torneja ja taloja, joiden varjossa lapsena leikin, 
Adolf Hitlerin teitä, joilla harmaiden marssikolonnien laulut kaikuivat. 


On vaikea jättää hyvästi sille musiikille ja runoudelle, joka jo 
maan päällä kohotti meidät korkeuksiin. Mieleni täyttyy ylpeydellä, 
kun ajattelen, että minun on elämälläni onnistunut pelastaa kaikki 
tämä tuholta. Jokaisen saksalaisen sydän on kuin linnoitus hänen 
rinnassaan. 


Italialainen toveri puhuu: 


Kaikki Italian kaatuneet puhuvat teille minun kauttani. Men- 
neisyyden kiviset muistomerkit muistuttavat meitä kansani kolmitu- 
hatvuotisesta historiasta. Italian taivaan alla, sen virtojen rannoilla 
runoilijat tapasivat täydellistä kauneutta. Minä uhrasin elämäni 
tämän henkisen Italian puolesta, kansani vapauden ja maailman 
vapauden puolesta, fascistisen Italian naisten ja lapsien puolesta. 

Kuinka lukemattomat kaatuneet kansani pojat ovatkaan loistavana 
esimerkkinä maailmalle! 


Unkarilainen toveri puhuu: 

Unkari — isänmaani! Ei yhdenkään kansan veri virtaa kuumem- 
pana. Mainitkaa minulle se maailman kolkka, jossa isänmaani laulut 
eivät kaikuisi! Missä ei tunnettaisi Unkarin sydämen sykintää? 
Kuulkaa, kuinka kansani laulu kohoaa rajattomilta lakeuksilta, 
kuunnelkaa viljapeltojen kuisketta! Kerron teille niiden toverieni 
teoista, jotka tahtovat taistella Unkarille paremman tulevaisuuden. 


Romanialainen toveri puhuu: 

Ystävät, toverit ikuisuudessa! Maapallo on suuri ja laaja, mutta 
minun isänmaani on keskellä maailmaa. Minä kuolin saman päämää- 
rän puolesta kuin tekin. Minun isänmaassani ei surua ilmaista 
vaikeroiden ja valittaen. Siellä iloitaan elämästä ja sen uudelleen- 
syntymisestä. Katsokaa kaunista Romanian maata! Kylistä lähtevät 
miehet rintamalle, kaupungeista he nauraen ja voitonvarmoina 
virtaavat kohti itää. He takaavat kansalleni suuruuden ja vapauden. 


Espanjalainen toveri puhuu: 

Kaikki pyhimykset lausuvat nimeäni. Kaikki meret kuvastavat 
peilikuvaani. Minun kieleni tunnetaan koko maailmassa. Olen Espan- 
jasta, sankarillisesta ja kunniakkaasta Espanjasta. Espanja on 
uhrannut maailmalle legioonittain kuolleita, jotka nyt istuvat Isän 
Jumalan oikealla puolella. 

Isänmaani! Oi sen suloisia öitä ja sen hopeaista kuuta! Koko 
maailma uneksii kanssamme näinä öinä, vapisee tämän maiseman 
valtavuuden edessä ja hengittää näiden merien tuulta. Äitimme 
innoittivat poikiaan, jotka julistavat maailmalle kansani henkeä ... 


Aamu sarastaa. Sotilas herää. Toverit nukkuvat hänen rinnallaan. 
Ovatko he vielä kaikki siinä? Ei, yksi puuttuu. Tänä yönä lävisti 
vihollisen kuula erään nuoren falangistin sydämen. Espanja uhrasi 
maailmalle vielä yhden pojistaan. 


Mikä lienee se tähti, jolla sinä nyt elät, sinä meidän kaikkien 
toverimme? 

LUUTNANTTI PAROONI EKKEHARD VON 
ARDENNE, SAKSAN SOTAVOIMAT: 


Pyhä päämäärä 
Ofteita erään kaatuneen rintamakirjeistä 


Nyt kysytään meidän sukupolveltamme, onko se valmis uhrautu- 
maan. Jokaisen on selvitettävä itselleen tämä kysymys, jotta alusta 
alkaen ei olisi mitään epäselvyyttä. Meistähän ei kukaan tahdo 
kernaasti kuolla, mutta tärkeämpää onkin elää kunnollisesti. Sotaa 
saamme kiittää siitä, että se on paljastanut meille kaikkein olen- 
naisimman — kunpa me vaan osaisimme sovelluttaa sen opetukset 
elämään! 

* 


Meille on nyt jälleen näytetty, kuinka avuttomia. me ihmiset 
olemme ja kuinka katoavaisia ihmistyöt, joten sekä tarkkailijalle 
että jälkimaailmalle ei teko sinänsä näytä oleellisimmalta vaan 
siitä uhkuva henki. Monien seikkojen voi tosin antaa ohjata 
elämäänsä, mutta me joudumme kerta kerralta katsomaan katoa- 
vaisuutta silmästä silmään, jos emme täytä elämäämme rakkaudella, 
jonka avulla me yksin voimme päästä Jumalan ja ikuisuuden 
yhteyteen. Vain hetkillä, jolloin rakastamme ja olemme valmiit 
kokonaan antautumaan, olemme Jumalaa lähellä, ja aavistamme 
hänen suuruutensa ja luomustensa ihmeellisyyden. Tällaisella itsensä 
unohtamisen ja toiselle elämisen hetkellä tapaavat toisensa rakkaus 
ja sota. Vain se saattaa kenties todella rakastaa, joka on taistelussa- 
kin valmis itsensä ilomielin uhraamaan. Taisteluhan kohottaa meidät 
korkeimmalle yli itsemme, vaikkakaan me emme sitä sillä hetkellä 
ehkä itse tajua. Siitä levottomuudesta, minkä tämä tuntemus meissä 
herättää, vapaudumme yhtäkkiä havaitessamme, että kaikki nyky- 
hetken ponnistelumme saavat lentoa, korkeutta ja täydellisyyttä 
sen olennon kautta, jonka kanssa me vasta muodostamme koko- 
naisuuden. Silloin ihmettelemme, kuinka olemme niin kauan saat- 
taneet viettää vajaelämää. 

Omasta kokemuksesta voin sanoa teille että meille ihmisille 
selviää yleensä hyvin hitaasti, kuinka rikkaita me olemme ja kuinka 
suuresta runsaudesta me joka päivä pääsemme osallisiksi. 


Yhä uudelleen joudumme hartaimmalla kunnioituksella pysähty- 
mään sen toteamuksen eteen, että kanssaihmisissämme piilee 
Jumalan kuva, sen Jumalan, joka luomisilossaan sokeasti jakaa 
lahjojaan ja rakkaudessaan antaa runsautensa tulvia ylitsemme. 
Enempää ei yhdellekään ihmiselle luultavasti voida antaa. Ja vaikka 
meidän ei olekaan suotu pidättää tämän jumalallisen ilmestyksen 
kiitävää hetkeä, niin olkaamme kuitenkin joka hetki valmiita 
vastaanottamaan se valo, joka siitä tulvii meitä vastaan. On paha, 
jos meidän ei onnistu vapautua omasta mataluudestamme, ja mitkään 
eivät ole sen vaarallisempia kuin tavat ja tottumukset. Eikö rakkaus 
muuta ihmistä kokonaan? Hänestä tulee iloinen ja ihmeen lennokas, 
hän on kaikille ystävällinen, hänen tahtonsa on kokonaan alistettu 
hyvän palvelukseen, ja hänen elämäänsä eivät enää hallitse hänen 
omat henkilökohtaiset etunsa. Kuinka meidän onkaan surkuteltava 
niitä, jotka eivät tunne tätä olotilaa, sillä hehän eivät tunne sitä, 
mikä on kauneinta maailmassa. 


Toivon, että tämä rakkaus täyttäisi elämänne, että ette väsyisi 
antamaan kaikkeanne, ja että sydämenne ei jähmettyisi, vaan 
säilyttäisi aina kykynsä kunnioittaa ja kiittää. 


* 


Minä elän ikäänkuin kahdessa maailmassa: siinä, joka ympäröi 
minua ja siinä maailmassa, joka piilee syvällä minussa itsessäni, 
joka on varsinainen todellisuus ja aina samanlainen, kun taas 
ulkopuolinen maailma muuttuu joka hetki. Kun ulkopuolinen maailma 
väsyy ja hiljenee, ja kun pimeys peittää sen, silloin on sisälläni 
aivan valoisaa, ja minusta tuntuu, kuin palaisin kotiin päivätyön 
jälkeen. 

* 


Joutuminen tekemisiin kuoleman kanssa ikäänkuin hälventää 
elämämme maiseman yllä lepäävät sumut. Vasta silloin me pääsem- 
me selville näkökykymme rajoista ja näemme selvästi sekä laaksot 
että kukkulat. Vasta silloin joutuvat tämänpuoleinen ja tuonpuoleinen 

elämä oikeaan suhteeseen keskenään. Me näemme itsemme toimivina 
olentoina näiden kahden maailman välillä, voimatta kuitenkaan itse 
ratkaista, kumpaan me seuraavassa hetkessä joudumme. Vain oma 
toimintamme riippuu meistä itsestämme. Mutta rakkaus voittaa 
kuoleman ja minä pyydän siltä vain yhtä: että se täyttäisi elämäni. 
Tämä on varmasti vain eräs niistä asteista, jotka jokaisen on 
sivuutettava matkallaan inhimilliseen kypsyyteen, mutta olen kuiten- 
kin kiitollinen siitä, että kaikki tämä on selvinnyt minulle jo nyt. 


* 


Kenenkään ei tarvitse luulla, että me nykyisen sotaretken aikana 
tai edes keskellä taisteluakaan olisimme unohtaneet musiikin. 
Meillä ei tosin ole mahdollisuutta käydä konserteissa kuuntelemassa 
suuria mestareita, mutta lepohetkien aikana ammennamme voimaa 
niistä salaisista aarreaitoista, joita olemme keränneet itsellemme 
elämämme aikana. Silloin havaitsin kiitollisena, kuinka rikasta 
minun elämäni on ollut. Sillä kuolema silmiensä edessä tekee 
ihminen joka päivä itselleen tiliä elämästään. Puhtaan sävelmän 
hartaudesta tai jalosta runosta virtaa meihin suurta voimaa, joka 
tekee meistä rauhallisia, varmoja ja jopa iloisiakin keskellä sodan 
epävarmuutta ja sen vaarallista ja huumaavaa melua. 


* 


Eikö niitä, jotka ovat saaneet antaa uhrinsa, ole pidettävä 
onnellisina? Kentälle jääneet ovat kuninkaita. He säilyvät ikuisesti 
nuorina ja muodostavat kansalleen loistavan esikuvan. Jumala kutsui 
heidät luokseen, ja nyt he ovat ritareita hänen sotajoukossaan. 
Kansa asettaa parhaimpansa uhrimaljaan, jotta sen sallittaisiin 
voittaa. Sillä vain sellainen kansa voi voittaa, joka on valmis 
antamaan kaikkensa. 

* 


En taistele täällä puolustaakseni jotakin maatilkkua, kaunista 
rakennusta tai joitakin ulkonaisia etuja, vaan minä taistelen antaak- 
seni Jumalan ja maailman edessä todistuksen siitä uhrivalmiudesta, 
joka yksin oikeuttaa kansani vaatimaan maailman uudelleen- 
järjestelyä. Ja minä taistelen, jotta maailmassa aina syntyisi ja 
pääsisi valtaan uusia aatteita, joiden tarkoituksena on tehdä se 
kauniimmaksi ja paremmaksi. 

KENRAALI VISCONTI-PRASCA, ROOMA: 


Sota ja politiikka 


Sota ja politiikka vaikuttavat kumpikin samaan suuntaan, koska 
ne kuuluvat elimellisesti yhteen. Politiikka on se sodan muoto, jota 
diplomaatit käyvät. Todellisessa sodassa taas on jokaisen taistelun 
tarkoituksena vallata kansalle paikka, tai puolustaa kansan paikkaa 
kansojen elämässä. 


Aseiden vaikutus ei lakkaa silloinkaan, kun ne vaikenevat; 
diplomaattien käymässä jokapäiväisessä taistelussa ne tosin näyt- 
televät mykkää, mutta ei silti lainkaan vähemmän tärkeää osaa kuin 
itse sodassa. Niiden mahdollinen vaikutus painaa näkymättömänä 
politiikan vaakalaudalla. 


Sota on asein harjoitettua politiikkaa. Sen aikana jatkuu diplo- 
maattinen taistelu sen rinnalla. Sota ja politiikka liittyvät sen tähden 
eroittamattomasti yhteen ja täydentävät toisiaan. Ne vaikuttavat 
molemmat rinnan ja samanaikaisesti. Kuitenkin: poliittinen virhe, 
olkoonpa sen seuraukset kansakunnalle kuinka vahingolliset tahansa, 
ei kuitenkaan kokonaan tukahduta toivoa, että asiat saataisiin 
kääntymään parempaan päin. Päinvastoin, mahdollisuudet siihen 
ovat usein hyvin suuret, varsinkin silloin, kun on odotettavissa 
muutoksia yleisessä tilanteessa. Sen sijaan saattaa sodan onneton 
loppu koitua poliittiselle järjestelmälle paljon raskaammaksi, ehkäpä 
aivan kohtalokkaaksikin, silloinkin kun johtavat miehet hoitavat 
politiikkaa täysin järkevästi. Jos San Martinon ja Solferinon taistelut 
olisi menetetty, niin Cavour ei olisi tänään Cavour; jos König- 
grätzin taistelu olisi johtanut tappioon, niin Bismarckista ei olisi 
tullut Bismarckia. Jos läheinen yhteys poliittisen ja sotilaallisen 
järjestyksen välillä ei jo ennestään olisi selvä tosiasia, elleivät 
oppineet ja maallikot pitäisi sitä luonnostaan lankeavana — niin 
pääsisivät he siitä perille ainakin sotilaallisen tappion yhteydessä. 
Yksikään poliittinen suuruus ei pysty kestämään sotilaallisen tappion 
antamaa iskua. Kenraali, joka on hävinnyt sodan ja valtiomies, 

jonka + politiikka ajaa karille taistelukentällä, vaipuvat yhdessä 
samaan kuiluun. Vaikka sota ja politiikka ovatkin kasvaneet kiinni 
toisiinsa yhtä lujasti kuin siamilaiset kaksoset, on politiikalla kuiten- 
kin tärkeämpi asema, kun kysymys on molempien ainesten 
saattamisesta molemminpuoliseen sopusointuun. Sillä politiikan teh- 
tävänä on jatkuvasti suojella kansakunnan päämääriä ja oikeuksia, 
kun taas aseiden on oltava valmiit tarttumaan välittömästi asioihin 
vasta tilanteen välttämättömästi sitä vaatiessa. Sotilaallisen sodan- 
johdon ylimpänä tehtävänä on pitää huolta siitä, että monimutkainen 
sotakoneisto täydellisesti vastaa poliittisen tilanteen erikoisuuksia 
ja poliittisia päämääriä. Vain tämä antaa takuun siitä, että sota- 
toimet merellä, maalla ja ilmassa, jotka yhtenäisen suunnitelman 
mukaisesti —läpivietyinä muodostavat varsinaisen sodankäynnin, 
voidaan alusta alkaen suorittaa, johtaa ja toteuttaa siten, että sodan- 
käynti kokonaisuudessaan seuraa niitä uria, jotka politiikka on sille 
edeltäkäsin osoittanut. 
* 


Vanhaan sääntöön: sotajoukko on olemassa sotaa varten (millä 
tarkoitetaan, että sotajoukko ei puutu mihinkään muuhun) on 
nykyään lisättävä toinen sääntö: sotajoukko on olemassa politiikkaa 
varten. Tämä vanha ,Ssotajoukko-sotaa-varten*'-sanontatapa muistut- 
taa eräissä suhteissa =, taidetta-taiteen-itsensä-vuoksi'-käsitystä. 
Mutta taide on olemassa ihmiskuntaa ja elämää varten. Silloin kun 
se jättää ihmiset huomioonottamatta ja sulkeutuu norsunluiseen 
puhtaiden muotojen ja puhtaiden sääntöjen torniin, joutuu se 
vaaraan muodostua jonkinlaisen akateemisen asenteen ilmaisuksi; 
se rappeutuu ja katoaa lopulta kokonaan. Sotilaallinen kouluutus ei 
saa ruveta muistuttamaan kasvihuonekasvatusta, joka, vaikka siitä 
lopulta puhkeaisikin kukkaan upeita kukkia, viime kädessä kuitenkin 
tarjoaa yhteiskunnalle tuotteita, joita kukaan ei huoli markkinoilla. 
Aseellinen mahti on politiikan välikappale. 

Aikaisemmin oli olemassa eräs historiallinen — tai paremminkin 
valehistoriallinen ennakkoluulo, jolla on juurensa viime vuosisadan 
ajattelutavassa. Sota ja politiikka sanojen yhdistäminen sai kylmät 
väreet kulkemaan kaikkien vanhojen, sodassa harmaantuneiden 
sotaurhojen, samoin kuin vanhojen poliitikkojen ja diplomaattien 
selässä, sillä he kunnioittivat tosin sotajoukkoa valtiollisena laitok- 

sena, mutta suhtautuivat siihen mitä jyrkimmällä pidättyväisyydellä 
kaikissa niissä asioissa, jotka koskivat heidän omaa jumalatartaan 
politiikkaa. 

On kumoamaton totuus, että vastakohtaisuudet ja keskinäiset 
väärinkäsitykset politiikan ja sotaväen välillä kätkevät itseensä 
tulevien tappioiden idun, ja yhtä varmasti on todistettu, että sota 
todennäköisesti johtaa voittoon, jos molemmat mahdit on keskitetty 
yksiin käsiin. Vain silloin on saavutettu suuria ja ratkaisevia so- 
tilaallisia voittoja, ja poliittisesti ne on täysin voitu käyttää hyväksi 
vain silloin, kun mitään eripuraisuutta ei esiintynyt ja kun poliittis- 
sotilaallisten päämäärien välillä vallitsi yhteys. Vain tällainen yhteys 
saattaa alusta alkaen antaa sotatoimille sen kiintopisteen, jota kohti 
ne saattavat pyrkiä lyhyintä tietä. Voitto on tulos voimien kiinteästä 
suuntaamisesta suoraän poliittisesti hyödyllistä päämäärää kohti. 

Voiton saavuttamiseksi vaaditaan, että hengen- ja tahdonvoimat 
asetetaan kaiken muun yläpuolelle, että kehitetään persoonallisuutta. 
Persoonallisuus löytää sitten kyllä tien periaatteiden toteuttamiseen. 
Historia ei ole mikään lähtökohta vaan päätepiste. Elämästä on 
pystyttävä löytämään tie historiaan eikä historiasta elämään. 


Eurooppalainen henki 
Eurooppalaisuus merkitsee ennen kaikkea sitä, että ei rakasteta 
rahaa vaan henkistä elämää. 
Eurooppalaisuus merkitsee henkisen asenteen ottamista kaikkiin 
asioihin. LI 130 
Eurooppa monipuolisen elämän vanhana ja uutena ahjona, mitä 
rikkaimman luomistyön tyyssijana on jotakin, mitä meidän ei enää 
tarvitse tavoitella, koska se on jo olemassa, olemmepa me sitten 
tyytyväisiä tai tyytymättömiä sen olemassaoloon. 


Jakob Burckhardt, 
sveitsiläinen kulttuurihistorioitsija, 
1818—1897. 

NIELS BJERTNES, BOVRUP, TANSKA: 
Historian myytti 


Historia on kuin laaja, ikuisesti vaihteleva, ikuisesti aaltoileva 
meri, erilaisine virtauksineen, myrskyineen ja hyökyaaltoineen tai 
hiljaisine, rauhallisen peilikirkkaine pintoineen, ikuisesti kuohuva, 
mutta kuitenkin ikuisesti sama, äärettömine mittaamattomine sy- 
vyyksineen ja tutkimattomine salaisuuksineen. 

Tällaisena me tunnemme merta muistuttavan historian kaik- 
kivallan ja vivahdusrikkauden. Aallot nousevat, kuohuvat ja 
raukenevat, pienet ja suuret aallot hyrskyävät, tasoittuvat jälleen 
ja katoavat, tehdäkseen tilaa uusille aalloille — ikuista levottomuutta 
syvän hiljaisuuden yllä, vaihteleva pinta salaperäisten syvyyksien 
yllä. Sellaista on historia, sekä ihmiskunnan historia että ihmiskun- 
nan elämä. 

Me elämme tänään tapausrikasta aikaa. Historia on valinnut 
meidän sukupolvemme suurten tehtävien ratkaisijaksi. Tulevat 
sukupolvet kadehtivat meitä vielä satojen vuosien perästä, samoin 
kuin me tähän asti olemme kadehtineet niitä menneitä sukupolvia, 
joiden oli sallittu vaikuttaa maailmaamullistavien tapausten kulkuun. 
Historian , suuret miehet* esittäytyvät meille sankareina, johtajina, 
uudelleenjärjestäjinä ja uranuurtajina, koska heissä kiteytyivät ne 
suuret kulttuurissa tapahtuneet muutokset ja suuret mullistukset, 
joiden ansiosta heitä todella voidaan nimittää suuriksi uudistajiksi. 

Se aika, jossa me nyt elämme, on myrskyjen ja vallankumousten 
aikaa. Aallot tyrskyävät ja vaahtoavat, meri on kuohuksissa. Aika 
on tapauksista rikas. Uusi maailma on muodostumaisillaan ja 
tuhannet ja taaskin tuhannet kädet ojentuvat aurinkoa, valoa ja 
elämää kohden. Miljoonat vaipuvat syvyyksiin, tuhoon ja kuolemaan. 
Kokonainen maailma tuhoutuu silmiemme edessä. 

Huolimatta kaikista tieteemme käytettävissä olevista keinoista 
me emme pysty pääsemään perille aikakautemme tarkoituksesta ja 
lopullisista päämääristä. Aikakautemme olemuksen analysoiminen 
tai selvittäminen on mahdotonta. Myytti astuu jälleen voimaan. 
Myytin avulla maailma saa aavistuksen käsittämättömästä. Myytin 
avulla me aavistamme tapausten sisäisen merkityksen. 

On olemassa ihmisiä, jotka orjamaisesti seuraavat menneiden 
sukupolvien ajatustenjuoksua; heidän ajattelunsa on mekaanista ja 
se on alistettu kylmän laskelmoinnin palvelukseen — he päivittelevät 
ja huokaavat tai ravistavat päätään. He eivät halua ymmärtää uutta 
maailmaa, jonka tuloa he vastustavat kaikin voimin. He ovat 
vakuuttuneita siitä, että kaikki uusi on pahasta. Heidän rinnallaan 
esiintyy ihmisiä, jotka ovat kokonaan myytin ylevyyden vallassa, 
ihmisiä, joissa palaa tulevaisuuden liekki ja jotka joka suonellaan 
tuntevat historian ja elämän sykinnän. Eivät -hekään ole perillä 
kaikkien tapausten. välillä vallitsevasta yhteydestä, mutta he käsittä- 
vät sen omalla tavallaan. Heillä on uskoa, ja he ovat valmiit uhraa- 
maan sen hyväksi vaikkapa elämänsäkin, jos se on välttämätöntä. 
He ovat myytillisiä hahmoja, historian airueita, uuden aikakauden, 
ehkäpä kokonaisen vuosituhannen rakennusmestareitaa. He ovat 
uuden ajan rakentajia, he tottelevat historian ja elämän lakeja; 
heidän avullaan toteutuvat historian päämäärät ja täyttävät 
tarkoituksensa. 


On kohottavaa panna merkille, kuinka historia valitsee itselleen 
välikappaleensa. Se ei käytä samoja mittapuita kuin me ihmiset 
kanssaihmisiemme arvioinnissa. Se ei tee mitään eroa köyhän ja 
rikkaan välillä, ei arvon ja aseman välillä, se ei vaadi mitään 
koulututkintoja eikä pane arvoa oppineisuudelle; vain sydämen 
alttius merkitsee sille jotakin. Se riittää. Meillä olisi tässä suhteessa 
paljon oppimista historialta. 

Kun rajuilma jonakin päivänä on mennyt ohi, kun myrsky on 
tyyntynyt ja uusi tulevaisuus ylevässä suuruudessaan on avautuuut 
meille, silloin tulee meistä tuntumaan käsittämättömältä, että meidän 
joukossamme oli myöskin merkillisen rajoittuneita ja ahdasmielisiä 
aikalaisia, sillä historian kirjoissa ei heistä edes sivumennen mainita 
sanaakaan. 


Silloin tuntuvat nykyhetken kysymykset jokaisesta itsestään 
selviltä ja moni meistä joutuu silloin varmaankin hymyilemään 
itselleen. Silloin me saamme takaisin sisäisen rauhamme ja suoritam- 
me sukupolvi sukupolvelta jokapäiväistä työtämme, kunnes ikivanha 
kulttuuriyhteisömme jälleen ehkä joutuu uusiin myrskyihin. Tämä 
on historian myytti, 

KEISARI JULIANUS, 332—363: 


Erään suuren hallitsijan 
tulevaisuudennäky 


Suuren hallitsijan täytyy omata kuninkaallinen sydän ja jalo 
luonne. Hän ei laiminlyö jumalien kunnioittamista. Hän osoittaa 
vanhemmilleen heidän eläessään ja kuoltuaankin kunnioittavaa 
rakkautta ja hellää huolenpitoa. Veljiään hän kohtelee myötämieli- 
sesti. Hän suhtautuu rakkaudella avunanojiin ja vieraisiin. Hän 
koettaa ansaita jalojen kansalaisten suosion ja huolehtii samalla 
yleisistä eduista. Hän rakastaa rikkautta, mutta ei sitä rikkautta, 
jota kulta ja helisevät rahat edustavat, vaan sitä rikkautta, jonka 
muodostavat lukuisten ystävien vilpitön suosio ja uskolliset palve- 
lukset. Luonnostaan rohkeana ja urhoollisena suuri hallitsija ei 
rakasta sotaa, ja hän vihaa eripuraisuutta kansalaisten välillä. Mutta 
jos joku sattuman tai oman alhaisuutensa vaikutuksesta nousee 
vastustamaan häntä, kokoaa hän rohkeasti voimansa ja lyö vihol- 
lisensa. Hän ei lopeta taistelua ennenkuin hän on täydellisesti 
tuhonnut vihollisen ja voittanut sen. Kun taistelu on saatettu 
voitokkaaseen päätökseen, hän laskee aseensa, sillä hän pitää 
alhaisena puolustuskyvyttömän vihollisen tappamista. Työn ystävänä 
hän osallistuu kaikkien työhön. Hän ottaa itselleen suurimmat 
tehtävät ja jakaa palkkion ja vaarat toisten kanssa. Hän ei suinkaan 
kerää itselleen enemmän rikkauksia kuin muut, ja hän on onnellinen 
voidessaan suorittaa laajaa hyväntekeväisyyttä ja antaa jokaiselle 
sen, minkä he tarvitsevat. 

Hallitsija on kansalaisten ja sotilaiden ystävä ja hän huolehtii 
kansastaan kuin paimen laumastaan. Hän johtaa sen hedelmällisille 
ja rauhallisille laitumille, jotta siitä tulisi suuri, kukoistava ja vahva. 
Hän kehittää sotilaissa rohkeutta ja voimaa. Hän pitää heitä 
työtovereinaan ja kansansa puolustajina. Hän toivoo heidän olevan 
uskollisia päälliköilleen, sillä hän tietää, että sodassa usein pelkkä 
kuri riittää pelastamaan tilanteen. 

Hän ei kasvata sotilaitaan pakon avulla, vaan heti alussa hän 
esiintyy itse samoin kuin mitä hän vaatii sotilailtaan. Hän pidättäytyy 

kaikista huvituksista, hän ei himoitse rikkautta, eikä ryöstä ala- 
maisiaan. Hän kieltäytyy unesta ja vihaa toimettomutta. 

Tällaisen hallitsijan alamaiset tulevat aina osoittamaan hänelle 
uhkaavat vaarat. Hän pitää valppaasti silmällä sellaisia kansalaisia, 
jotka luonnostaan ovat kuninkaalliset ja ylevät. 

Tällainen on jalo hallitsija. Hänen siunauksellinen vaikutuksensa 
ei supistu ainoastaan siihen, että hän pystyy torjumaan ulkoapäin 
uhkavaat vaarat. Hän pitää valppaasti silmällä sellaisia kansalaisia, 
jotka toimivat lakien vastaisesti tai jotka käyttävät väärin valtaansa. 

Hän on lakien suojelija ja samalla paras lainsäätäjä, jos kohtalo 
vaati häntä toimimaan lainsäätötyössä. 

Hän pitää huolen oikeudesta ja oikeudenmukaisuudesta. Vastoin 
oikeutta hän ei osoita erikoista suosiota isälleen, äidilleen, suku- 
laisilleen eikä ystävilleen. Sillä hän seuraa sitä periaatetta, että 
isänmaa on jokaisen yhteinen koti, kaikkien äiti, joka on vanhempi 
ja kunnianarvoisampi kuin hänen oma äitinsä ja suuremman arvoinen 
kuin veljet, vieraat tai ystävät. 

Laki on oikeudenmukaisuuden tytär, suuren jumalan pyhä tunnus- 
merkki. | 

Tämä on se ihanne, johon ylevämielinen hallitsija ja jumalien 
ystävä pyrkii. Ystävyyden siteiden on liitettävä hänet alamaisiin- 
sa ja hänen suuruutensa on ilmettävä ystävyyden tekoina. Hän 
osoittaa jokaiselle sen tehtävän, joka vastaa kunkin luonnetta ja 
periaatteita. Sotilallisen johdon hän jättää rohkean, aloitekykyisen, 
jalomielisen ja älykkään miehen käsiin, joka tarpeen tullen suorittaa 
sotatoimet päättäväisesti ja voimakkaasti. Oikeamielisille, sävyisille 
ja sääliväisille hän antaa tehtäväksi siviilitoimien suorittamisen. 
Sille, jossa nämä molemmat ominaisuudet yhtyvät, kuuluu suurin 
kunnia ja valta. 

Ihanteellinen hallitsija huomioi ja ohjaa itse määräävässä asemas- 
sa olevia, hän valvoo virkamiehiä, jotka ovat tärkeimpien työ- ja 
hallintoalojen johdossa ja neuvottelee heidän kanssaan yleistä hyvää 
koskevissa kysymyksissä. Hän vaatii heitä käyttäytymään arvok- 
kaasti ja osoittamaan itsensä hänen kaltaisikseen. - 

Kaikki alamaiset rakastavat tällaista hallitsijaa kuin hyvää hen- 
keä ja hyväntekijäänsä. He kiittävät Jumalaa siitä, että hän lahioitti 
heille tällaisen miehen ja rukoilevat hänelle suurinta siunausta, ei 
vain huulin vaan täydestä sydämestään. 

ANTISTHENES, KREIKKALAINEN FILOSOFI, 
445 —365; 


Toimintatarmosta 


Useimmat ihmiset astuvat elämään epätäydellisesti valmistau- 
tuneina, sivistymättöminä ja ilman välttämättömiä tietoja, ja kun 
he sitten yrittävät ryhtyä suorittamaan suuria tekoja, niin eivät he 
osaa olla tyytyväisiä edes itseensä, sillä sivistymättöminä ja 
tietämättöminä he syyttävät itseään siitä, että he eivät osaa elää 
oikein. Tietämättömiä eivät kuitenkaan ole sellaiset ihmiset, jotka 
eivät osaa kutoa, tai valmistaa kenkiä tai tanssia, vaan ne, joilla 
ei ole edes pienintäkään aavistusta siitä, mitä merkitsee olla 
kunnollinen ja kelpo ihminen. Sokrateksella oli tapana tällä tavalla 
opettaa ihmisiä pitämään itse huolen itsestään ja käyttäytymään 
kunnollisesti. Hän vain kehoitti kaikkia pyrkimään tulemaan kelpo 
ihmisiksi. 


Jalo mies pitää vaikeuksia tasaveroisena vastustajanaan ja 
taistelee öin ja päivin lakkaamatta niitä vastaan, eikä suinkaan 
myrtti-, oliivi- tai havuseppeleen toivossa, vaan saavuttaakseen 
onnen ja koko elämän kestävän siveellisen ihanteen . . . Hän uhmaa 
vaikeuksia kaikkia järjestään: hän taistelee nälkää ja kylmyyttä 
vastaan, hän kestää janoa ja kärsii tarpeen tullen ruoskaniskut, 
silpomisen ja kärvennyksen antamatta pelkurimaisesti perään, Hän 
ei pidä köyhyyttä minään onnettomuutena, vaan ottaa sen taakan 
kevyesti hartioilleen leikitellen sillä kuin lapsi arpanappuloiden tai 
kirjavien pallojen kanssa . . . Toinen vielä kiivaampi ja vaikeampi 
taistelu hänen on käytävä nautinnonhimoa vastaan, joka ei hyökkää 
kimppuumme avoimesti, vaan joka ilkeästi ja viekkaasti yrittää 
pettää ja taivuttaa meidät puoleensa. 


Viimeksi mainittu taistelu vaatii kaikkein suurinta voimaa. Tämä 
voima ilmenee siinä, että pystyy pakenemaan nautinnonhimoa. Sillä 
nautintojen kanssa ei voi olla jatkuvasti tekemisissä eikä antaa 
nautinnonhimon jatkuvasti johtaa itseään kiusaukseen, ilman että 
joutuu täydellisesti sen orjaksi. 

Minä rohkenen taistella tätä kovaa ja merkillistä taistelua nau- 
tinnonhimoa ja vaikeuksia vastaan; mutta kukaan muu ei näytä sitä 
ymmärtävän, sillä heitä kiinnostavat vain hyppivät, juoksevat ja 
tanssivat orjat. Sillä silloinkin, kun he näkivät Herkuleksen taistele- 
van ja ponnistelevan, he seisoivat välinpitämättöminä vieressä; 
luultavasti he silloinkin ihailivat vain Zeteksen, Kalaisin ja Pereksen 
tapaisia atleetteja, juoksijoita ja painijoita; toisia he ihailivat heidän 
kauneutensa vuoksi, toisia taas heidän rikkautensa vuoksi, kuten 
Jasonia ja Kinyrasta . . . Mutta Herkulesta he säälivät, koska hän 
ponnisteli ja taisteli, ja nimittivät häntä ihmisistä onnettomimmaksi. 
Sen tähden he myöskin nimittävät hänen ponnistelujaan ja sankari- 
tekojaan rasituksiksi, ikäänkuin elämä, joka on täynnä ponnisteluja, 
voisi olla kenellekään taakkana. Mutta nyt, kun hän on kuollut, 
kunnioittavat he häntä kaikkein eniten ja pitävät häntä jumalana ja 
uskovat hänen olevan Heben puolison, ja kaikki palvovat häntä, 
saadakseen itse elää helppoa elämää: häntä, jonka elämä oli täynnä 
rasituksia . . . Herkules samosi koko Euroopan ja Aasian halki eikä 
muistuttanut missään suhteessa edellämainittuja atleetteja: sillä 
tuskinpa hän olisi päässyt pitkällekään, jos hän olisi ollut yhtä 
lihava kuin he, tarvinnut yhtä paljon liharuokia ja omannut yhtä 
hyvät unenlahjat. Ei, unettomana ja solakkana kuin leijona, terävin 
silmin ja tarkoin korvin, välittämättä kuumuudesta ja kylmyydestä, 
ilman vuodetta, kaapua tai peitettä,- pelkkään karkeaan nahkaan 
puettuna ja sudennälkäisenä hän saapui ahdistettujen avuksi ja 
rankaisi pahoja. Kuin ruukun hän nuijansa iskulla iski maahan 
traakialaisen Diomedeksen, joka kaiket päivät kirjavaan pukuunsa 
puettuna istui valtaistuimellaan irstaillen ja juopotellen ja joka 
aiheutti vieraiden ja oman maansa kansalaiselle pelkkää vahinkoa 
rajattomalla hevosjalostuksellaan. Mutta jotta hänestä ei voitaisi sa- 
noa, että hän pystyi suorittamaan vain suuria ja yleviä tekoja, meni 
hän ja puhdisti Augiaan tallin sinne vuosikausien aikana keräänty- 
neestä lannasta ja siivosi hänen talonsa. Sillä hän uskoi, että oli yhtä 
välttämätöntä taistella itsekylläisyyttä kuin petoeläimiä ja pahoja 
ihmisiä vastaan, 

HENRIK STEFFENS, SKANDINAVIALAINEN 
FILOSOOFI, 1773—1845: 


Eurooppalainen henki ja tiede 


Uskonpuhdistuksen jälkeen koko Euroopassa heräsi tieteellinen 
henki. Aluksi se vahvisti itseään ryhtymällä vanhan maailman 
henkisten piirteiden syvempään tutkimiseen. Kreikkalaisten ja rooma- 
laisten = filosofia, runous, historia ja valtiomuoto muodostavat 
uudemman ajan kasvatuksen perustan kaikkien sivistyneiden kan- 
sojen keskuudessa. Henkinen elämä on työntänyt juurensa niin 
syvälle tähän perustaan, että kukaan, jolle vanha maailma on 
pysynyt vieraana, ei voi myöskään päästä perille oman aikansa 
varsinaisesta merkityksestä. 


Yleisesti myönnetään, että tiede yhdistää kansat toisiinsa ja 
tieteistä taas se, mitä voidaan nimittää pysyväksi ja säilyväksi. 
Sillä eikö se, mikä kaikkina aikoina ja kaikissa maissa on tunnustettu 
todeksi, henkiseksi välttämättömyydeksi, olisi ehkä omiaan herättä- 
mään mitä välittömintä ja syvintä vastakaikua myöskin nykyisen 
sukupolven — henkisessä elämässä? Matematiikkaa kunnioitetaan 
yleisesti täydellä oikeudella korkeimpien, eittämättömien totuuksien 
ilmaisijana, ja juuri siitä syystä, että ei ole olemassa saksalaista, 
ranskalaista eikä englantilaista matematiikkaa, vaan vain kaikkialla 
yleisesti käytännössä olevaa matematiikkaa. 


Vanhan maailman meille jättämästä perinnöstä on muodostunut 
kaikkien eurooppalaisten kansojen yhteisomaisuutta, ja vanhojen 
kielten ja kreikkalaisten ja roomalaisten ylevien hengentuotteiden 
tutkiminen ei ole yhdenkään yksityisen kansan erikoisoikeus. 
Vieläpä kaikkien kansojen uusimpien kohtaloiden kuvauksillakin on 
joku yhteinen puoli, sillä niin läheisesti ovat kansat sidotut toisiinsa, 
niin selvästi vaikuttaa jokaisen kansakunnan jokainen liike kaikkiin 
muihin, että niiden historiasta pakostakin tulee yhteistä historiaa. 
Lopuksi on luonnontiede, samoin kuin matematiikkakin tunnustetusti 
yleinen tiede. Se on päivänselvää niiden fysiikan haarojen suhteen, 

jotka perustuvat matematiikkaan. Tosin voivat olettamukset, jotka 
itsessään sisältävät jotain mielivaltaista, saada muuttuvan ja siis 
myöskin kansallisen luonteen, mutta se ei ole suinkaan syynä siihen, 
miksi ne leviävät. Sitäpaitsi tuntuu ilman muuta selvältä, että koska 
tiede tutkimuksissaan yrittää päästä tarkasti perille tutkimuskohtees- 
taan ja koska luonto kuten tunnettua ei ole erikoisesti saksalainen, 
englantilainen tai ranskalainen, niin ei myöskään voi olla olemassa 
kansallista tai kansalliseksi nimitettyä fysiikkaakaan. Kieli ei ole 
luonteenomainen piirre yhdellekään eksaktille tieteelle, ja näitä 
tieteitä ei ole pakko harjoittaa jollakin määrätyllä kielellä. Mate- 
matiikka, täsmällisin kaikista tieteistä, käyttää melkein yksinomaan 
merkkikieltä, jonka kaikki tuntevat. 


Tieteet ovat kansallisuuksien rajojen yläpuolella, sillä niiden 
syvä ja keskeytymätön harjoittaminen saattaa ihmiset kosketuksiin 
toistensa kanssa, ja synnyttää heidän välilleen laajan henkisen 
yhteyden, jossa samalla alalla työskentelevät kyvyt (jotka muuten 
ovat toisistaan täysin eroitetut maantieteellisten seikkojen, tapojen, 
elintapojen ja kielen vuoksi) löytävät omalaatuisen kodin, oman 
näkymättömän —piirin, joka sulkee heidät mitä läheisimpään ja 
hedelmällisimpään yhteistyöhön toistensa kanssa. 


Mutta jos nyt siis ihmisten kaikki niin aistilliset kuin henkisetkin 
tarpeet voidaan tyydyttää vain yhteisön avulla, jolla ei ole mitään 
tekemistä kansallisuuksien kanssa, jos sekä nautinto että tieto ovat 
luonteeltaan yleismaailmallisia, mitkä silloin ovat kansallisuuden 
erikoistunnusmerkit? 


Erikoistunnusmerkeiksi nimitettän tottumuksia, tapoja ja valtio- 
muotoa. Mutta näillä kaikilla täytyy olla joku päämäärä, ja niiden 
tarkoituksena ei suinkaan voine olla estää ihmisiä saavuttamasta 
tunnustetusti korkeimpia inhimillisiä päämääriä. Kieliä nimitetään 
kansallisuuden erikoistunnusmerkeiksi, mutta kysymys ei olekaan 
siitä, että ne ovat olemassa, kuten tapojen ja valtiomuotojen suhteen, 
— kielet tuntuvat monesta ehkä vain välttämättömältä pahalta — 
vaan kysymys on siitä, miksi ne ovat olemassa, miksi kansallisuus 
on meille suurin piirtein kaikki kaikessa, siitä huolimatta, että meidän 
on pakko myöntää kaupan ja tieteiden eittämättömästi edistävän 
kaikkien kansakuntien yhteistä hyvinvointia ja yhteistä kehitystä 

tarkoittavaa yleistä lähentymistä. Eikö meidän olisi oltava kiitollisia 
sille, joka voimakkaalla kädellä riistäisi kaikki luonnolliset, rajoitta- 
vat ennakkoluulot sokealta ja omaksi vahingokseen pirstottiimma 
elävältä ihmiskunnalta ja asettaisi kansallisuuden arvossa alem- 
maksi kuin yhteistä kehitystä palvelevat korkeammat päämäärät. 


On ilmeistä, että juuri kauppa ja tiede valtavasti kehittyessään 
riistivät ihmisiltä heidän alkuperäisen pohjansa ja syöksivät heidät 
yleisen ja monimutkaisen yleismaailmallisen elämän pyörteisiin. 
Mutta aikaisemman kuolleen yleisyyden sijalle astui nyt itsekkyy- 
destä johtuva kuollut eristäytyminen. Elämä ja rakkaus kammoksui- 
vat yleistä yhtymistä, ja jäljelle jäivät kuivettuneen kuolleenkallon 
tavoin vain ne harvat järjestetyt suhteet, jotka vallitsivat ulkonai- 
sesti toisistaan riippuvaisten ihmisten välillä. Sillä valtiotkin joutuivat 
vallitsevan opin pauloihin, ja niiden oli pakko noudattaa sitä. Käsit- 
teiden oli määrä jälleen yhdistää se, minkä vuosisadat olivat 
eroittaneet, 


Jokainen aika alkaa kouristuksenomaisilla synnytystuskilla vain 
johtaakseen myöhemmin uusiin synnytystuskiin, ja näitä ikuisia 
kouristuksia nimitetään historiaksi. Historiaa ei saa vetää lokaan, 
sillä kaikki jumalallinen ilmestys kätkeytyy sen vaiheisiin. Aikojen 
ja kansojen kohtalot koskevat meitä itseämme, meidän sisäistä 
olemassaoloamme, meidän varsinaista olemustamme. Valtakunnat 
ovat jäseniämme, oma sydämemme sykkii ihmiskunnassa, ei ole 
olemassa yhtään iloa, joka olisi meidän yksityisomaisuuttamme, ei 
yhtään tuskaa, jonka joutuisimme yksin kantamaan. Samoin kuin 
oman pienen rajoittuneen menneisyytemme tapaukset eivät koskaan 
haihdu sielustamme, samoin kuin omat kerran tekemämme teot 
muodostuvat toiseksi luonnoksemme ja järkkymättömästi määräävät 
kohtalomme, samoin koskee koko ihmiskunnan menneisyys meitä 
lokaista omalla erikoisella tavallaan, meitä, jotka olemme tämän 
ihmiskunnan nopeasti kuihtuvia kukkia ja vihityt korkeampaan 
olemassaoloon. i 


Ajat muuttuvat, maailma omaksuu uudet muodot, ja kansakunta, 
jossa aikojen tuotteliaiden voimien idut ikuisesti elävät, muuttuu 
maailman mukana. Tämä vaihtelu ei ole pahasta, vaan merkitsee 
pikemminkin jatkuvaa kehittymistä. 

ERASMUS ROTTERDAMILAINEN, 1476 — 1586: 


Tie viisauteen 


Inhimillinen onni perustuu ennen kaikkea kolmeen seikkaan: 
luonnollisiin taipumuksiin, opetukseen ja harjoitukseen. Luonnollisiksi 
taipumuksiksi nimitän lahjakkuutta ja syvällejuurtunutta taipumusta 
kaikkeen jaloon; opetuksella tarkoitan sitä oppia, jonka muodostavat 
kehoitukset ja säännöt; harjoituksella tarkoitan sen sieluntilan 
vakiinnuttamista, jonka luonto on pannut ihmiseen ja jota on 
kehitetty opetuksen avulla. Luonnolliset taipumukset kaipaavat 
teoreettista opetusta; harjoitteluun taas liittyy moninaisia erehdyksiä 
ja vaaroja, jos sitä ei ohjata opetuksen avulla. 


Sellaiset henkilöt erehtyvät siis pahasti, jotka kuvittelevat, että 
kun kerran on maailmassa, niin ei enää tarvitse tehdä mitään. Yhtä 
suuresti harhassa ovat sellaiset henkilöt, jotka luulevat, että pelkkä 
askartelu asioiden parissa ja käytännöllinen toiminta ilman filosofista 
ohjausta voivat avata heille tien viisauteen. Sano minulle, voiko 
sellaisesta miehestä koskaan tulla hyvää juoksijaa, joka tosin juoksee 
hyvin, mutta joka haparoi pimeydessä eikä tunne tietään? Voiko 
sellaisesta miehestä koskaan tulla hyvää miekkailijaa, joka sokeasti 
huitoo ilmaa miekallaan? Filosofian opetukset ovat hengen silmä, 
ja ne valaisevat tavallaan tietäsi, niin että sinä näet, mikä hyvää 
ja mikä pahaa. Jatkuva harjoittelu eri asioissa on tosin hyvin 
hyödyllistä, mutta vain viisaalle, joka tarkasti on tutustunut niihin 
opetuksiin, joissa neuvotaan, kuinka on toimittava oikein. Ajattele, 
kuinka paljon sellaiset henkilöt ovat saaneet taistella ja kärsiä koko 
elämänsä aikana, jotka pelkän oman elämänkokemuksensa pohjalla 
ovat saavuttaneet määrätyn, joskin melko vaatimattoman elämän- 
viisauden. 


Yhdistäkäämme siis yhteen nämä kolme tekijää, niin että luonnon 
opetus saa määrätä suunnan, ja että harjoitus saa johtaa opetuksien 
käytännöllistä toteuttamista. Luontokappaleetkin osoittavat meille, 
että jokainen oppii helpoimmin sen, mikä eniten vastaa hänen 
luonnettaan. — 

Jokaisella ihmisellä on omat erikoiset taipumuksensa, sanotaan- 
han yhdestä, että hän on kuin luotu matemaattisia tieteitä varten, 
ja toisista taas, että he ovat luodut teologiaa, kaunopuheisuutta, 
runoutta tai sodankäyntiä varten. Jotkut saattavat tuntea niin val- 
tavaa vetoa määrättyä alaa kohtaan, että mitkään vaikeudet eivät 
pysty heitä peloittamaan; toiset taas saattavat tuntea sellaista 
vastenmielisyyttä jotakin määrättyä alaa kohtaan, että he mieluum- 
min menisivät tuleen kuin ryhtyisivät harjottamaan opintoja tällä 
vastenmielisellä alalla. 


Meitä on helpompi opettaa niissä aineissa, joihin henkemme 
taipumukset viittaavat, samoin kuin merenkulku on helppoa, silloin 
kun virtaukset ja tuulet ovat suotuisat. 


Sellaiset henkilöt ovat pahasti erehdyksissä, jotka luulevat, että 
luonto ei ole pannut ihmiseen mitään merkkejä, joiden avulla voidaan 
päästä selville hänen taipumuksistaan; on synti jättää nämä merkit 
huomioonottamatta. 


Muissa kohdissa riippuu teoreettinen ja käytännöllinen sivistyk- 
semme kokonaan meidän omasta ahkeruudestamme. Osoitus siitä, 
kuinka paljon tieteestä on hyötyä, on esim. se, että me päivittäin 
näemme nostettavan sellaisia kuormia koneiden ja muiden keinote- 
koisten välineiden avulla, joiden nostamiseen mitkään inhimilliset 
voimat eivät olisi riittäneet. Todistukseksi harjoituksen tärkeydestä 
esitämme tässä erään vanhan suositun sananlaskun, jonka mukaan 
kaikki riippuu huolellisuudesta ja harkinnasta. 


Sinä tulet väittämään, että jokaisella ei ole aikaa eikä halua 
näin vaivalloiseen työhön. Mutta hyvä ystävä, selvittäkäämmepä 
kerran itsellemme kuinka paljon aikaa me menetämmekään onnen- 
pelissä, juomingeissa, teatterissa ja hullutuksissa, ja minä luulen, 
että meitä silloin hävettää väittää, että meillä ei ole tarpeeksi aikaa 
keskittyä asiaan, jonka pitäisi olla meidän harrastuksissamme 
ensimmäisellä sijalla. Aika riittää kyllä kaikkeen, jos se vain 
huolellisesti osataan jakaa oikealla tavalla. 


Ensimmäinen askel opin tiellä on opettajan rakastaminen. Se, 
joka alussa on rakastanut tiedettä opettajan vuoksi, oppii kyllä 

myöhemmin rakastamaan opettajaa tieteen vuoksi. Sillä samoin kuin 
jotkut lahjat ovat meille erikoisen suuriarvoisia sen vuoksi, että me 
pidämme niiden antajaa erikoisen suuressa arvossa, samoin tekee 
kiintymys opettajaan tieteetkin mieluisiksi sellaisille henkilöille, 
jotka eivät itse tunne mitään mieltymystä tieteisiin. Isokrates väitti 
aivan oikein opinhaluisten henkilöiden oppivan kaikkein eniten. Me 
otamme kernaasti vastaan opetusta sellaisilta henkilöiltä, joita me 
rakastamme. 


Oppimista ei koskaan voida aloittaa liian aikaisin; elämä on 
oppimista. Muilla aloilla voidaan ahkeruuden avulla poistaa laimin- 
lyönnin seuraukset. Mutta menetettyä aikaa — ja aika kiitää nuolen 


nopeudella — ei millään taikakeinoilla voida saada takaisin. 


Äärettömän paljon riippuu siitä, alkaako ihminen kehittää kyky- 
jään tarpeeksi ajoissa vai eikö. Jos haluat saada tästä todistuksen, 
niin katso, kuinka paljon suurta historian suurmiehet ovat suorit- 
taneet jo nuoruutensa kukoistuksessa. Ovidius kirjoitti aivan nuorena 
miehenä rakkauslaulunsa. Kuka nyt pystyisi samaan vanhuksena? 
Paitsi puhetaitoa Aleksanteri oli jo nuorukaisena tutustunut kaikkiin 
filosofian aloihin, ja jos taisteluhalu ja hallitsemisen riemu eivät 
olisi temmanneet mukaansa tätä neroa, niin olisi hänestä voinut 
tulla eräs kaikkein suurimmista filosofeista. Monet keisarit, samoin 
kuin Cicero, Virgilius ja Horatius, aikaansaivat jo nuoruudessaan 
suurta sekä tieteiden että puhetaidon alalla, koska he jo kotonaan 
varhaisessa nuoruudessaan olivat saaneet opetusta perinpohjin 
sivistyneiltä miehiltä puhetaidossa ja muissa korkeammissa tieteen- 
haaroissa, kuten runoudessa, kaunopuheisuudessa, = historiassa, 
aritmetiikassa, maantieteessä, etiikassa, politiikassa ja luonnoa- 
tieteissä. 


Tällä kaikella olen tahtonut osoittaa, kuinka vaihteleva ja vai- 


valloinen, mutta kuinka ihana samalla opintie on. 

AUGUSTE RODIN, RANSKALAINEN KUVANVEIS- 
TÄJÄ, 1840—1917 : 


Taiteilijat ihmiskunnan 
johtajina 


Taide julistaa ihmisille heidän olemassaolonoikeuttaan. Se pal- 
jastaa heille elämän tarkoituksen, auttaa heidät pääsemään perille 
kutsumuksestaan ja opettaa heitä oikein suhtautumaan elämään. 
Kun Tizian maalasi ihmeellisen ylimysseurueensa, jonka jokaiset 
jäsenen kasvot, eleet ja puvut ilmaisivat ylvään terävää järkeä, 
arvovaltaa ja rikkautta, asetti hän Venetsian ylimyksille esikuvan, 
jonka kaltaiseksi he toivoivat voivansa tulla. 


Ajattelijat ja taiteilijat muistuttavat äärettömän hieno- ja sointu- 
vaäänistä harppua. Ne soinnut, joita jokaisen eri aikakauden henki 
siitä houkuttelee, herättävät vastakaikua kaikkien muiden kuole- 
vaisten mielissä. 


Ihmiset, jotka todella pystyvät nauttimaan ylevistä taideteoksista 
ovat epäilemättä hyvin harvinaisia. Lukumäärältään rajoitettuja ovat 
myöskin ne ihmiset, jotka museoissa tai yleisillä paikoilla katselevat 
tällaisia taideteoksia. Mutta näihin teoksiin sisällytetyt tunteet 
tunkeutuvat kuitenkin lopulta suurten massojen tietoisuuteen. Nerojen 
rinnalla esiintyy kyvyltään vähäpätöisempiä €taiteiliioita, jotka 
nojautuvat töissään mestarien luomuksiin ja jotka siten omalla 
tavallaan auttavat yleisöä ymmärtämään suurten nerojen töitä. 
Kirjailijat saavat vaikutteita maalareilta, ja päinvastoin: saman 
sukupolven edustajien välillä on käynnissä jatkuva ajatustenvaihto. 
Sanomalehtimiehet, suositut romaanikirjailijat, kuvittajat ja piirtäjät 
selvittävät joukoille suurten henkisten kykyjen keksimiä totuuksia, 
ja nämä henkisistä lähteistä esiinpulppuvat voimat muistuttavat 
lopulta vesiputouksia, jotka eri tahoilta kohisten yhtyvät siksi 
suureksi ja eläväksi vesistöksi, jossa aikakauden henkinen tila 
kuvastuu. 

Tavallisesti väitetään taiteilijoiden vain antavan ilmaisun ympä- 
ristössään esiintyville tunteille, mutta se ei pidä paikkaansa. Vaikka 
ei sekään ole vähän. Sillä on hyvin terveellistä asettaa ihmisten 
eteen peili, jonka välityksellä he voivat oppia tuntemaan itsensä. 
Mutta taiteilijat tekevät enemmän. He ammentavat syvältä rik- 
kaiden perimätapojen lähteestä samalla kuitenkin omalta osaltaan 
rikastuttaen sitä. Todellisuudessa taiteilijat ovat keksijöitä ja johtajia. 


Tullakseen tästä vakuuttuneeksi on muistettava, että melkein 
kaikki mestarit ovat olleet sen ajan edellä, jolloin heidän haaveensa 
vihdoin muuttuivat todellisuudeksi. 


En väitä, että taiteilijat itse olisivat synnyttäneet ne suuret 
virtaukset, joissa heidän henkensä ilmenee. Minä väitän vain, että 
he ovat tiedottomasti vaikuttaneet niiden syntymiseen; he kuuluivat 
siihen henkiseen valiojoukkoon, joista nämä virtaukset saivat alkunsa. 
Luonnollisesti ei tähän valiojoukkoon kuulunut ainoastaan taiteilijoita, 
vaan myöskin kirjailijoita, filosoofeja ja sanomalehtimiehiä. 


Kaikki mestarit välittävät aikalaisilleen uusia aatteita ja ajatuk- 
sia. Mainitsen siitä tässä erään todistuksen: heidän on usein hyvin 
vaikea saada kannatusta uusille aatteilleen. Koko heidän elämänsä 
on usein taistelua keskinkertaisuutta vastaan. Ja kuta suurempi 
heidän neroutensa oli, sitä kauemmin he tavallisesti saivat olla 
vailla tunnustusta. 


On hyvin epäkiitollista olla ihmiskunnan hyväntekijänä. Pienin 
palkinto siitä sitkeydestä, jota nämä mestarit ovat osoittaneet yrit- 
täessään rikastuttaa ihmissielua on se, että heidän nimensä säilyy 
kuolemattomana. 

* 


Oletteko havainneet, että nykyaikaisessa yhteiskunnassa vain 
taiteilijat harjoittavat kernaasti ammattiaan? Tarkoitan tässä 
luonnollisesti todellisia taiteilijoita. 


Tänään näyttävät melkein kaikki ihmiset pitävän työtä vain 
ikävänä välttämättömyytenä tai kirottuna taakkana, vaikka se itse 
asiassa on suuri onni, olemassaolomme siunaus. 


Muuten on aivan väärin luulla, että asiat ovat aina olleet näin. 
Useimmat aikaisemmilta ajoilta meille säilyneet esineet, huonekalut, 


65 


astiat ja kankaat ovat todistuksena niiden valmistajien suuresta 
huolellisuudesta. 


Ihminen tekee työtä hyvin tai huonosti; luulenpa melkein, että 
ensinmainittu laji parhaiten vastaa hänen todellista luonnettaan. 
Mutta erilaisuus työn laadussa johtuu siitä, että ihminen toisinaan 
seuraa hyviä ja toisinaan taas huonoja neuvoja. 


Kuinka paljon onnellisempi ihmiskunta olisikaan, jos työ olisi sen 
perimmäinen tarkoitus eikä vain välikappale olemassaolon yl- 
läpitämiseksi. ; 

Tämä siunauksellinen muutos voitaisiin saada aikaan, jos kaikki 
ihmiset seuraisivat taiteilijoiden esimerkkiä tai paremminkin, jos 
kaikki ihmiset muuttuisivat taiteilijoiksi. Sillä taiteilija sanan laajim- 
massa merkityksessä tarkoittaa mielestäni kaikkia niitä henkilöitä, 
jotka suorittavat iloisella innostuksella kaiken sen, mihin he ryhtyvät. 
Olisi siis toivottavaa, että jokaisessa ammatissa olisi taiteilijoita: 
kirvesmiehiä, jotka olisivat onnellisia voidessaan suorittaa vähäisim- 
mätkin työnsä taiteellisesti; muurareita, jotka rakkaudella sekoit- 
taisivat kipsejään ja laastejaan; ajureita, jotka olisivat ylpeitä 
voit saan hoitaa hyvin hevostaan ja vaunujaan ja jotka ottaisivat 
jalankulkijoidenkin oikeudet huomioon. Eikö totta, tällainen yhteis- 
kunta olisi ihanneyhteiskunta? 


* 


Todelliset taiteilijat ovat kuolevaisista kaikkein uskonnollisimpia. 
Usein ollaan sitä mieltä, että me elämme vain aisteillamme ja että 
meille - riittää ulkonainen maailma. Meitä pidetään lapsina, jotka 
huumaantuvat = kirkkaista väreistä ja leikkivät muodoilla kuin 
nukeilla . . . Mutta tämä käsitys on aivan väärä. Viivat ja värieroa- 
vaisuudet ovat meille vain merkkinä salatusta todellisuudesta. 
Katseemme tunkeutuu ulkokuoren läpi aina asioiden henkiseen 
olemukseen asti, ja kun me sitten kuvaamme ääriviivoja, lisäämme 
me niihin sen henkisen sisällön, joka piilee ulkokuoren alla. 


Jokaisen, joka haluaa ansaita taiteilijan nimen, on pystyttävä 
antamaan ilmaisu kaikille luonnon totuuksille; ei vain ulkonaisessa, 
vaan ennen kaikkea sisäisessä suhteessa. 

Kun hyvä kuvanveistäjä muovailee ihmisruumista, niin hän ei kiin- 
nitä saveen ainostaan sen lihaksia vaan myöskin sen elämän, joka 

elävöittää nämä lihakset .. . niin, vieläpä enemmänkin kuin elämän 

. myöskin sen voiman, joka on antanut ihmisruumiille sen sulon 
ja vahvuuden, kauneuden ja siinä palavan ikuisen tulen. 

Michelangelo sisällytti kaikkiin alastoman ihmisruumiin kuvauk- 
siinsa Jumalan luomisvoiman kaukaisen jylinän ... Luca della 
Robbian luomusten kasvoilla taas lepää jumalallisen iloisuuden hymy. 
Täten jokainen kuvanveistäjä luonteensa mukaisesti puhaltaa luon- 
toon joko rajun tai aivan lempeän sielun. 

Maisemamaalari menee ehkä vieläkin pitemmälle. Maailman sielu 
ei hänelle heijastu ainoastaan elävissä olennoissa, vaan myöskin 
puissa, pensaissa, tasangoissa ja kukkuloissa. Se, mikä muille 
ihmisille on pelkkää metsää ja maata, näyttää suuresta maisemamaa- 
larista kaiken yläpuolella olevan olennon kasvoilta. Corot näki 
puiden latvoissa, heinäniityissä ja vedenpinnassa rajattomasti 
ystävällisyyttä ja hyvyyttä, Millet sen sijaan vain kärsimyksiä ja 
kieltäymystä. 

Suuri taiteilija löytää kaikkialta luonnosta vastakaikua omalle 
hengelleen. 

Kaikki mestarit tunkeutuvat täten aina sille portille saakka joka 
johtaa tutkimattomaan. Monet tuhoutuvat surullisella tavalla; toiset, 
joilla on iloinen mielikuvitus, luulevat kuulevansa muurin takaa 
niiden kirjavien lintujen suloista viserrystä, jotka kansoittavat tuon 
suljetun puutarhan. 

Salaperäisyys on se ilmapiiri, joka ympäröi kaikkia suuria 
taideteoksia. Taideteokset ilmaisevat todellakin kaiken sen, mitä 
nero tuntee luonnon kasvojen edessä. Niiden selvyydessä ja rik- 
kaudessa on kuvattuna kaikki se, minkä ihmisen henkiset voimat 
pystyvät saamaan irti luonnosta. Mutta nämäkään taideteokset eivät 
pääse tunkeutumaan siihen tutkimattomaan, joka joka puolelta 
ympäröi tunnetun maailman pientä piiriä. Sillä mehän tunnemme 
ja pääsemme perille loppujen lopuksi vain asioiden ulkonaisesta 
puolesta, sellaisena kuin ne esiintyvät ja vaikuttavat sieluumme ja 
aisteihimme. Kaikki muu on loputtoman pimeyden peitossa. Ja aivan 
läheisimmässä ympäristössämmekin on tuhansia kätkettyjä asioita, 
joista emme voi päästä perille, koska meiltä puuttuu kyky siihen. 

Taideteokset, joita on pidettävä inhimillisen hengen ja inhimil- 
lisen vilpittömyyden parhaina ilmauksina, sanovat meille tosin 

kaiken sen, mitä voidaan sanoa ihmisistä ja maailmasta, mutta 
samalla ne myöskin selvittävät meille, että sen lisäksi on vielä 
olemassa jotakin, josta on mahdoton päästä perille. 

Tämä salaperäisyys on luonteenomaista jokaiselle mestariteok- 
selle, joista aina löytää" jotakin tutkimatonta ja huimaavaa. Ajatel- 
kaamme vaikka sitä salaperäisyyttä, joka ympäröi kaikkia Lionardon 
maalauksia! Mutta oikeastaan en tahtoisi ottaa esimerkiksi tätä 
suurta mystikkoa, sillä hänen avullaan käy väitteeni oikeaksi 
todistaminen aivan liian helpoksi. Tarkastelkaamme mieluummin 
esimerkiksi Giorgionen suurenmoista maalausta , Juhla luonnon 
helmassa'*. Maalaus suorastaan uhoo elämänhalua ja vallatonta iloa, 
mutta kuitenkin siihen samalla kätkeytyy hitunen raskasmielisyyttä: 
mitä on loppujen lopuksi ihmisten ilo? Mistä se tulee? Mihin se 
johtaa? Se on ja pysyy arvoituksena. 

* 


Taiteilija pystyy antamaan ilmauksen vain sellaisille aiheille, 
jotka ovat sen saman ylitsevuotavan tunteen täyttämiä kuin hän 
itse. Hän on tuntevinaan koko luonnossa oman sydämensä kaltaisen 
Suuren sydämen sykinnän. Fi ole olemassa yhtään elävää organis- 
mia, ei yhtään kuollutta esinettä, ei pilveä taivaalla, ei ruohon 
kortta niityllä, ei mitään, mikä ei ilmaisisi hänelle, että kaikessa 
piilee rajaton salattu voima. 

Luokaamme kerran silmäys taiteen mestariteoksiin; niiden koko 
kauneus perustuu siihen, että niiden luoja on uskonut saaneensa 
aavistuksen maailmankaikkeutta ohjaavasta ajatuksesta ja tahdosta. 

Taiteilija, joka kuvaa maailmankaikkeutta oman käsityksensä 
mukaisesti, antaa joka tapauksessa ilmauksen omille unelmilleen. 
Luontoa kuvatessaan hän ikuistaa oman sielunsa. 

Ja siten hän rikastuttaa ihmiskunnan sielua. Sillä kun hänen 
henkensä antaa aineelliselle maailmalle eloa ja väriä, paljastaa hän 
samalla ihastuneille kanssaihmisilleen tuhansia uusia tunnevivah- 
duksia. Hän auttaa heitä löytämään itsessään uusia rikkauksia, joiden 
olemassaolosta heillä aikaisemmin ei ollut aavistustakaan. Hän antaa 
heille uusia elämänarvoja ja uutta sisäistä selvyyttä, joka ohjaa 
heitä heidän elämänsä tiellä. 

Hän on, kuten Vergilius nimitti Dantea, heidän , johtajansa, 
herransa ja mestarinsa”. 

VINCENZO GIOBERTI, ITALIALAINEN VAL- 
TIOMIES JA FILOSOFI, 1801—1852 : 


Jumalallisen tahdon 
välikappale 


Yksikään historiallinen kansa ei vielä koskaan ole päässyt 
nousemaan uuteen kukoistukseen eikä myöskään pystynyt toriumaan 
suuria vaaroja väittelyjen ja päätöslauselmien avulla. Kaikki kansat 
saavat suuruudestaan kiittää inhimillisten nerojen ajatuksia. 

Nero on rohkea, sillä se, joka ei koskaan uskalla mitään, ei 
myöskään koskaan voi suorittaa suuria tekoja. Nero puolustaa koko 
maailman edessä niitä totuuksia, joista hän on kerran päässyt 
perille, vaikka ne sotisivatkin yleistä mielipidettä vastaan ja vaikka 
joukot eivät niitä ymmärtäisikään. Nerolle on suotu kyky ajattelun 
avulla päästä perille sellaisista asioista, joista toisilla ihmisillä on 
vain hämärä aavistus. Massojen tietämättömyydestä aiheutuu 
epäkohtia, joita nerokaan ei voi poistaa asettumatta vastustamaan 
vallitsevia mielipiteitä, ja siten hän on ehkä pakoitettu julistamaan 
sodan vuosisadalleen. 

Nero tuntee voimansa ja sen totuuden voiman, jonka puolesta 
hän taistelee. Suuret miehet luottavat itseensä, ja tämä itseluottamus 
perustuu omanarvon tunteeseen ja tietoisuuteen omista voimista. 

Nero suuntaa katseensa totuuteen ja kaikkeen ylevään. Sen 
vuoksi hän on opettaja eikä oppilas, johtaja eikä johdettu, herra 
eikä palvelija. 

Nero muistuttaa profeettaa, joka on kutsuttu panemaan jumalalli- 
sen tahdon täytäntöön. 

Neron herruus on ankaraa mutta ei väkivaltaista. Aluksi sitä 
vastustetaan jonkin aikaa, mutta sitten siihen alistutaan mielellään, 
sillä se totuus, joka piilee neron laeissa voittaa ihmiskunnan. Tämä 
totuus on Jumalan ääni, jota ihmiset eivät voi vastustaa kauan. 
Nero on kiintynyt kansaansa, ja häntä elävöittää halu palvella sitä 
parhaalla mahdollisella tavalla, 

JOHANN WOLFGANG VON GOETHE, 1749—1832: 


Luonto 


Luonto! Me elämme sen keskellä ja sen syleilyssä — me emme 
pysty irtautumaan siitä, mutta me emme myöskään pysty tunkeutu- 
maan siihen syvemmälle. Tahtomattamme ja toivomattamme se 
tempaa meidät pyörteeseensä eikä laske meitä vapaaksi, ennen kuin 
me väsymme ja putoamme pois sen sylistä. 

Se luo ikuisesti uusia muotoja; kaikki oleva on uutta, ja mikään 
mennyt ei koskaan palaa — kaikki on uutta ja samalla kuitenkin 
vanhaa. 

Me elämme sen keskellä, mutta se pysyy meille vieraana. Me 
olemme alituisessa kosketuksessa sen kanssa, mutta se ei ilmaise 
meille salaisuuttaan. Me vaikutamme siihen alinomaa, mutta meillä 
kuitenkaan ei ole mitään valtaa sen ylitse. 

Se näyttää rakentuvan kokonaan yksilöllisyydelle, mutta yksilöt 
eivät merkitse sille mitään. Se on ikuisesti rakentava ja ikuisesti 
hävittävä, mutta sen työpaja on luoksepääsemätön. 

Luonto on ainutlaatuinen taiteilijatar: halvimmasta aineesta mitä 
suurimpiin vastakohtiin; ilman ponnistuksen häivettäkään se saa- 
vuttaa mitä suurimman täydellisyyden — mitä tarkimman yksityis- 
kohtaisuuden, ja sen luomuksissa on kuitenkin aina jotain pehmäätä. 
Jokaisella sen luomuksella on :oma olemuksensa, jokainen sen 
ilmiöistä on erillinen käsite, mutta kuitenkin kaikki on yhtä. 

Luonto esittää näytelmää: me emme tiedä, näkeekö se sen itse, 
mutta kuitenkin se esittää sitä meille, jotka seuraamme sitä sivulta. 

Luonto on ikuista elämää, syntymistä ja liikettä, mutta kuitenkin 
se pysyy aina samana. Se on ikuisesti vaihteleva, se ei hetkeksikään 
pysähdy paikalleen. Seisahtuminen ei luonnossa tule kysymykseen, 
ja paikalleenpysähtymisen se on kironnut. 

Luonto on luja. Sen askel on vakaa, poikkeukset ovat siinä 
harvinaisia, ja sen lait ovat muuttumattomat. 

Se suunnittelee ja ajattelee lakkaamatta; mutta ei siten kuin 
ihmiset, vaan kuten luonto. Sillä on oma kaikkikäsittävä tarkoituk- 
sensa, josta kukaan ei voi päästä selville. 

Kaikki ihmiset kuuluvat luontoon, ja luonto vaikuttaa kaikissa 
ihmisissä. Se leikittelee ystävällisesti kaikkien kanssa ja iloitsee 
kaikesta, minkä ihmiset saavat siitä irti. Monen kanssa se leikittelee 
niin salaisesti, että leikki on lopussa, ennenkuin ihmiset sen huomaavat. 


Myöskin luonnottomin on luontoa, tökerimmässäkin poropor- 
varissa piilee hitunen sen neroutta. Se, joka ei näe sitä kaikkialla, 
ei näe sitä missään. 

Se rakastaa itseään ja on lukemattomin silmin ja sydämin 
ikuisesti kiintynyt itseensä. Se on jakautunut moneksi osaksi 
voidakseen nauttia itsestään. Se herättää lakkaamatta eloon uusia 
nauttijoita, sillä sillä on tyydyttämätön halu ilmaista itseään. 

Se iloitsee illusioneista. Se rankaisee mitä ankarimmin jokaista, 
joka tuhoaa illusioonit itsessään ja muissa. Mutta jokaisen, joka 
seuraa sitä luottavaisena, se painaa sydämelleen kuin lapsen. 

Sen lapsien luku on rajaton. Se ei ole kenellekään kaikissa 
suhteissa nurja, mutta sillä on suosikkeja, joille se tuhlaa antimiaan 
ja joille se uhraa paljon. Suuruus nauttii sen suojelusta. 

Sen kiihokkeet ovat harvalukuiset, mutta ne eivät koskaan väl- 
jähdy, vaan pysyvät aina tehokkaina ja vaikuttavina. 

Se synnyttää luomuksensa tyhjästä eikä ilmaise niille, mistä ne 
tulevat eikä mihin ne menevät. Niiden on elettävä elämänsä, jonka 
radan määrää luonto. 

Luonnon näytelmä on aina uusi, koska se hankkii itselleen aina 
uusia katselijoita. Elämä on luonnon kaunein keksintö, ja kuolema 
tekee tilaa uudelle elämälle. 

Se peittää ihmisen synkkyyteen ja kannustaa häntä ikuisesti 
pyrkimään valoon. Se tekee hänet riippuvaiseksi raskaasta ja 
matalasta maasta, mutta samalla se kerta kerralta ravistaa hänet 
hereille. 

Se herättää tarpeita, koska se rakastaa liikettä. Ihmeellistä, että 
se aikaansaa kaiken tämän hyörinän niin vähäisten keinojen avulla. 
Jokainen tarve on sen lahja; nopeasti tyydytetty, nopeasti jälleen 
heräävä. Jos se herättää meissä uuden tarpeen, antaa se meille 
samalla uuden nautinnon lähteen, mutta se palauttaa tasapainon 
pian jälleen voimaan. 

Se valmistautuu joka hetki pisimpään juoksuun, mutta samalla 
se joka hetki on päämaalissaan. 

Se on itse turhuus, mutta ei meille, sillä meille se on tehnyt 
itsensä tärkeimmäksi kaikesta. 

Se antaa jokaisen lapsen leikkiä itsellään, jokaisen hullun tuomita 
itsensä, tuhansien tylsinä sivuuttaa itsensä näkemättä sitä, mutta se 
iloitsee kaikesta tästä, sillä sillä on valta jokaisen yli. 


Sen lakeja on pakko totella, vaikkapa vastoin tahtoaankin, ja 
vaikka haluaisi toimia sitä vastaan, tulee kuitenkin toimineeksi sen 
mukaisesti. 

Kaikesta, 'minkä se antaa, tulee armonosoitus, sillä se tekee ensin 
jokaisen lahjansa välttämättömäksi. Se vitkastelee niiden antami- 
sessa, jotta niitä kaivattaisiin, ja se ottaa ne pian jälleen takaisin, 
jotta niihin ei kyllästyttäisi. 

Se on mykkä ja äänetön, mutta se luo suita ja sydämiä, joiden 
kautta se tuntee ja puhuu. 

Rakkaus on sen kruunu. Luontoa voidaan lähestyä vain rak- 
kauden avulla. Se eroittaa kaikki olennot toisistaan kuilulla, ja 
kuitenkin kaikki pyrkivät yhtymään. Se on eristänyt kaiken johtaak- 
seen kaikki yhteen. Muutama siemaus rakkauden pikarista korvaa 
ihmiselle pitkän elämän kaikki vaivat. 

Luonto on kaikki. Se palkitsee itsensä ja rankaisee itseään, 
iloitsee itsestään ja kiduttaa itseään. Se on karkea ja lempeä, 
suloinen ja hirvittävä, voimaton ja kaikkivoipa. Kaikki sisältyy 
siihen. Se ei tunne menneisyyttä eikä tulevaisuutta. Nykyisyys on 
sen ikuisuus. Se on hyväntahtoinen. Minä kiitän kaikkia sen 
luomuksia. Se on viisas ja hiljainen. Siitä ei voi puristaa irti yhtään 
tunnustusta, siltä ei voi viekoitella yhtään lahjaa, jos se ei anna 
sitä vapaaehtoisesti. Se on viekas, mutta sen tarkoitukset ovat hyvät, 
ja parasta on olla huomaamatta sen viekkautta. 

Se on täydellinen, mutta samalla ikuisesti epätäydellinen. Siten 
se voi ikuisesti jatkaa toimintaansa. 

Jokaiselle se esiintyy erilaisessa hahmossa. Se kätkeytyy tuhansien 
nimien ja sääntöjen taakse, mutta kuitenkin se pysyy aina samana. 


Se on luonut minut maailmaan, ja se tulee myöskin ohjaamaan 
minut pois täältä. Minä luotan siihen. Minä uskon itseni sen huomaan. 
Se ei vihaa luomustaan. Kaiken, minkä edellä olen sanonut, olkoonpa 
se sitten totta tai valhetta, on luonto itse sanonut enkä minä. Kaikki 
on sen syytä, kaikki on sen ansiota. 

